Ondarroako Goiko Zini bete du Marabillik, 'Agur Etxebeste!' filmarekin - Lea-Artibai eta Mutrikuko Hitza : Lea-Artibai eta Mutrikuko Hitza\nOndarroako Goiko Zini bete du Marabillik, 'Agur Etxebeste!' filmarekin\nFestibalaren hirugarren eguna ospatu dute gaur, zinema, antzerki eta musika aukera zabalarekin. Bihar emango diote amaiera egitarauari.\nAzken aulkira arte bete da gaur [urriak 5] Ondarroako Goiko zini, eta jendea kanpoan geratu da, sarrerarik barik. Publiko ugari erakarri du Abante zina Aitzol! ekimenaren barruan Goiko Zinean eskaini duten Agur Etxebeste! filmak. Txalo artean hartu ditu publikoak Ondarroako aurkezpenean egon diren Ramon Agirre aktorea eta Asier Altuna eta Telmo Esnal zuzendariak.\nIlara luzea egin da zinemaren aurrean, eta aldez aurretik utzi diote publikoari aretora sartzen Marabilli Sormen Festibalaren antolatzaileek Manuelistak kultur elkartekoek. Zalaparta ere sortu da momentu batean atarian. Izan ere, berehala ezagutu du jendeak bertan zegoen Ramon Agirre aktorea. Nagusiek Etxebeste bezala hauteman dute gehiago, baina gazteek, Goazen telesaileko zuzendariagaz argazkiak atera nahi izan dituzte.\nPubliko guztia eserlekuetan kokatu denean hasi dute aurkezpena Yerai Diaz Ikaran kazetari eta aurkezleak, Ugaitz Alegria aktoreak eta Ainhoa Etxebarria irrati esatari eta aktoreak; hirurak ondarrutarrak.\nAitzol Aramaio zinemagile ondarrutarraren omenez ospatzen den festibala izanik, lehen berbak urtero legez, ekitaldian egon diren Aramaioren lagun eta senideentzat izan dira. “Bosna muso danontzako bereziki etxe etxekoei”, esan diete.\nEderra dela adierazi dute, gaurkoan zinema horrela ikustea, baina are ederragoa izango litzateke oraindik, astebururo horrela egongo balitzateke. “Zinema egon badago, baina martxan jartzea faltako litzateke”.\nOrain dela 14 urte, Aupa Etxebeste! filmak, euskal zinemari buelta bat eman ziola gogora ekarri dute. “Oso arrakasta handia eduki zuen eta gaur bigarren parteagaz datoz Agur Etxebeste!-gaz”. Film berria Donostiako Zinemaldian estreinatu dute bai eta zinema aretoetan ere, eta gaur Marabilli festibalari esker eta bere eskutik ailegatu da Ondarroara.\nAgur Etxebeste! filmeko lantaldea oholtzara gonbidatu dute lanaren zertzeladak emateko, eta filmak edukitako harreragaz “pozik” agertu dira aktorea eta zuzendariak. “Plazer handia berriro Ondarroara etortzea. Oso polita da horrenbeste jende ikustea”, esan du Altunak.\nEtxebeste familiak berdin jarraitzen duela aurreratu dute. Aurreko filmean alkate modura amaitzen zuen, eta lanbide berri horretan estutasunetan jarri dute protagonista. “Harrera ona izaten ari da, eta ni beldurtuta nago. Aupa Etxebeste!-ren bigarrena egin baldin badugu izan da jendeari asko gustatu zitzaiolako. Eta Pixka bat urduri nago, zeren hau ere gustatzen ari da eta agian hirugarren bat egin beharko dugu”, esan du Telmo Esnalek, umorez.\nMomentu honetan euskarazko zinema egitea “posible dela” ere adierazi du zuzendariak. “Gero eta produkzio hobeagoak egiten dira, bata bestearengandik diferenteak, eta sortu da horrelako industri bat eta bizi daiteke gaur egun zinema egiteaz gure herri honetan”.\nErraldoi eta buruhandiak.\nKaleko giroa. Zinemagaz gainera, antzerkiagaz eta musikagaz ere gozatzeko aukera ekarri du Marabillik, festibalaren hirugarren egunean ere. Goizean, Bergara, Elgoibar, Mutriku, Urretxu eta Ondarroako erraldoi eta buruhandien kalejira eta topaketa egin dira Zubi Zahar Herri Ikastolaren eskutik. Herriko txistulari eta Bilboko gaiteroekin lagunduta alaitu dituzte kaleak. Musika alorrari dagokionez, TTek! Elektrotxaranga herriko txoko guztietara martxa zabaltzen aritu da eta The Incult taldearen kontzertua egon da Plaza Musikan, besteak beste.\nSormenak adinik ez duenez, txikienek ere izan dituzte eurei begirako ekimenak. Arratsaldean, esaterako, film baterako eszenak sortzen aritu dira txiki eta gaztetxoak Itsasaurre plazan Herribixiko Nerea Gartzia eta Eneko Arrate aktoreekin. Zuzendari, aktore eta errejidoreen lekua hartu dute umeek.\nBestalde, Marabilli I. Film Labur Lehiaketako sariak banatu zituzten atzo [urriak 4]. Lehenengo saria Aiert Goenaga eta Fede Badiolak eraman dute eta bigarrena Leire Ikaranek eta Goretti Serranok. Igor Rezola Itsasondokoak, Jondi Diaz legorretarrak eta Nagore Agirre ondarrutarrak osatu dute epaimahaia.\nV. Marabilli Sormen Festibala


UROTRIN erosi hauts batetik 39 € Espainian\nHauts Urotrin berreskuratu potentzia erosi Espainian\nOrdena arrakastaz lortzeko Urotrin Espainian, behar duzu:\nOrain bakarrik erosi ahal izango Duzu Urotrin -50% deskontua.\nUrotrin berreskuratu gizonen osasuna\nUrotrin – moderno bat droga belaunaldi berri zuzendutako konpontzeko arazo asko lotutako sexu-eta gernu-excretory organoak. Hau berezia aktiboa elikagai konplexuak. Bere konposizioa sartzen dira, bakarrik natural osagaiak egiten da erabat segurua giza gorputza, eragina du ezabatzea dauden osasun-arazoak.\nIrakurri buruz gehiago droga Urotrin\nIndartzeko gizonen osasun lagundu elikadura egokia, ariketa leuna eta bizimodu osasuntsua. Erabilera elikagaien aditiboak jatorri naturala ahalbidetzen kentzeko gaixotasunak sistema genito-urinarioko eta gisa erabili ahal izango profilaxia. Droga natural jatorria Urotrin - moderno bat da konponbidea arazoak, hala nola, hantura eta ondoeza urination zehar, prononcés goiztiarra, ahula potentzia, eta beste asko.\nEmaitza nabarmenagoa da, dagoeneko ondoren lehen tresna. Bat du eragina nabarmenagoa da. Ondo xurgatu giza gorputzaren edozein adin. Ez du albo erreakzioak.\nAbantaila nagusia da, droga bere natural konposizioa, ez eraman eragin negatiboa osasuna. Hainbat berrikuspen gizon, nork kudeatzen kentzeko beren arazoak, droga, bakarrik berretsi bere eraginkortasuna. Tresna ez bakarrik laguntzen kentzeko gainetik arazoak, baina bikaina da prebentzio bere agerraldia. Eta hau da, frogatu oinarrituta egindako ikasketak zientifiko laborategiak.\nDroga-erabilera Urotrin aukera ematen dizu erliebe esperientzia lehen erabili ondoren. Agertzen ongi etorri erliebe desagertu mina, ondoeza eta beste adierazpen hantura. Hobeto sentitzen, gizon hasten da bizi berri bat, bizitza normal bat. Presentzia osagai natural bat da, eta berme eza bigarren mailako efektuak eta kontrako erreakzioak.\nEzaugarri bereizgarri bat droga da, bere kostu baxua, altua eraginkortasuna. Droga Urotrin antzeko no, geroztik, bere osagai natural eta eraginkortasuna da arazoak konpontzeko gai gizonezkoa osasun denbora gutxian. Hori dela eta, segurtasunez ahal izango da izeneko bat berezia tresna aurkako borrokan, besteak beste, desatsegina, baina ohikoa gertatzen diren arazoak gorputza modernoa gizon.\nNola ez, droga?\nNagusia efektu gehigarriak eragin da sistema genito-urinarioko gizonak. Gisa erabili ahal izango dira arazoak ekiditeko presentzia hantura edo nahasteak prostatako guruina. Droga bat du ekintza azkarra, arazo konplexuak konpontzeko, horien artean aipatuko ditugu jarraian:\nNerbio-sistema indartzen eta gorputzaren gaitasuna handitzen du onartzen estresa. Ondorioz, gizon sentitzen indartsu eta atseden.\nDroga ondorioak ezabatzen isurketa goiztiarra. Osagai aktibo osagarriak mantsotu prozesua prononcés.\nKopurua jaitsiz sedentario germen zelulak, eta horrek handitzen du aukera azkar ikuskera.\nZutitzearen disfuntzioa kentzeko, hau da, askotan ikusitako gizon erdi eta zahartzaroan.\nBerreskuratuko urritasuna metabolismoa eta laguntzen kentzeko obesitatea.\nEta hau guztia ez da abantaila tresna hau.\nErabilera aditiboa Urotrin garrantzitsua da, ez bakarrik presentzia osasun-arazoak. Konplexuak dituzten ondorioak, erabili ahal izango da Osagarri gisa. Tresna erabiltzen da prebentzioa honako baldintza hauek:\nBehe espermatozoide jarduera eta antzutasuna.\nInpotentzia eta prostatitis.\nPhimosis eta Urethritis.\nPeyronie en Gaixotasuna.\nKontsumoa erregularra osagarriak ez du ekarri eragin negatiboa. Eta eragina ikus daiteke denbora gutxian.\nEzaugarri bereizgarri bat Osagarri da bere natural konposizioa. Berezitasuna da, droga eza kimiko aditiboak, hormonak eta beste substantzia kaltegarriak eragiten duten mendekotasuna eta beste erreakzio negatiboak. Baina horiek mediku elementuak dira bereziki arriskutsua da giza gorputza. Tresna honek guztiak ezabatzen lotutako arriskuak osasun-gizon, bat delako "garbi" eta osatuta dago, hala nola, substantzia. Baina, zer da egin?\nKonposizioa gehigarri hauek ditu osagai:\nGinger root - ematen gorputzaren tonua eta laguntzen kentzeko toxinak, substantzia kaltegarriak negatiboak eta beste konposatu. Nahiz eta antzina, osagai hori zen jotzen natural bat afrodisiako eta mantentzeko erabiltzen gizonezkoen boterea. Immunitatea hobetzen, ematen ausardia eta luzatzen du sexu-ekintza.\nHaritz azal - du eragina kalitatea espermatozoide, aukerak handituz gizon bat abiaduraz ikuskera. Kanporatzea infekzio-prozesu bada gaur.\nD bitamina - bere gabezia ekar dezake arazo larriak dituzten hormona hondo, obesitatea eta beste ondorio negatiboak. Suplementação replenishes natural hornidura bitamina, hobetzen muskulu-tonua eta sistema immunologikoa indartzen gizonak.\nIpuruak - natural bat da, antibiotiko duten eragin positiboa izan du gorputza. Kentzen hantura, bakterioak eta berreskuratuko zutitzearen funtzioa.\nTribulus - osagai bat bere gaitasuna ezaguna sendatzeko inpotentzia. Arazoa ez da soilik fisikoa, baina, halaber, psikologikoa naturan. Erabilera gehigarri aukera ematen ezartzea zutitzearen funtzioa.\nKonposizio naturala oinarri bihurtzen da eraginkorra eragin gizonezkoen gorputza gabe, bigarren mailako efektuak arriskua.\nDroga diseinatu da borroka adin-lotutako aldaketak, gizonezkoen gorputza, eta, nahiz eta ondorioak estres esperientziak eta beste kolpe eragina izan dezake potentzia modu negatiboan. Urotrin lagun dezake gizonak baino zaharragoak 50 urte edo nor da, etengabeko estresa eta osasun-arazo larriak. Osagarri bat da, prebentzio hori saihesteko daiteke arazoa.\nOinarritutako biogenic konplexu natural osagaiak bakarrik. Urotrin ez da droga, ordezkari bat eraginkorra TXARRA. Da optimoa irtenbide lotutako arazoak gizonezkoen osasuna, erliebeak estresa, gehiegizko pisua eta berreskuratuko hormona-oreka.\nRani, 32 Urte, Barcelona\nEz dute hitz Adierazteko nire mirespena! Droga hartu baino aste bat eta dagoeneko erakusten hobekuntza. Egingo ordena beste batzuk paketeak bat hartu ikastaro osoa.\nIntan, 33 Urte, Palma de Mallorca\nAgindu Internet eta duela gutxi arte izan zen pentsatu faltsuak. Jaso paketeak urotrin eta ziur nengoen ez dutela lagunduko dit. Saiatu erabaki da, irakurri izana kritika onak konektatuta. Baina nork ustez, berrikuspen? Arazoak izan dut denbora luze batean. Urotrin izan zen azken saiakera joan aurretik medikuak. Eta zer da nire sorpresa izan zen nabarituko hasi nintzen lehen hobekuntzak. Orain edaten jarraitu hauts, baina prebentzioa.\nSherly, 25 Urte, Puerto De La Luz\nIdazketa baten izenean ezkontidea delako erantsi kasu horietan, ez da erraza. Noiz lehen-arazoak, gure bizitza bihurtu infernua. Medikuak ez zuen joan nahi, haserre bihurtu zen eta irritable. Bai, eta sexu zen zorte txarra. Paseatzen Internet bidez, I buruz irakurri urotrin. Senarra ez zuen sinesten, baina ez dut, nahiz eta entzun ez da. Besterik agindu droga. Lortu dugu horri buruz 2 aste. Denbora honetan guztian, senarra argudiatu zen diru galtze bat. Hasten naiz, uste hori ez zuen lagundu. Baina Urotrin benetan lan! Senarra ari da bakarrik 3 aste, eta emaitza on aurpegia!\nGaur egun, Espainian, asko dira drogak eragiten duten zutitzearen funtzioa eta potentzia. Horietako gehienak hormona nagusia, bakarra aldi baterako eragin eta joera addictive. Horrela, efektu drogen aldizkako da, eta droga ez du eragin arazoaren jatorria, bakarrik larriagotzen du. Egungo belaunaldi drogak, eta horrek, besteak beste Urotrinsortu natural bat oinarri, eta ez, besterik gabe, arazoa kentzeko eta tratatzeko da. Hartu droga bat bezala profilaxi edo tratamendu gaixotasunak sistema genito-urinarioko, posible da ikustea positiboa oso azkar bultzada.


Feminismoari begirada berria - Kultura - Berria\nFeminismoari begirada berria\n«Pertsonala dena politikoa ere bada». «Maitasuna da emakumeen opioa» Halako aldarrikapenekin irauli zuen pentsamendu feminista. Asteartean hil zen, 82 urte zituela.\n2017ko irailak 8\nZer da zuretzat maitasuna?», bota dio kazetariak galdera. «Maitasuna emakumeen opioa da, masena erlijioa den bezala. Gu [emakumeok] maitatzera dedikatu garen bitartean gizonak gobernatzen aritu dira. Akaso maitasuna, bere horretan, ez da txarra izango, baina bai andreak limurtzeko eta menpeko egiteko erabili denean. Gizaki askeen artean beste gauza bat da». Errealitateari begiratzeko betaurreko berriak sortu zituen Kate Millet idazle, eskultore, zinemagile eta filosofoak (Saint Paul, Minnesota, 1934- Paris, 2017). 1970eko hamarkadako mugimendu feministaren giltzarrietako bat izan zen eta oraindik ere itzal handia dute haren hausnarketek. Asteartean hil zen, Parisen, 82 urte zituela. Berak jaurti zuen bonba: «Pertsonala dena politikoa da».\nFeminista aktiboa izan zen gaztetatik, eta orduko kale arteko hausnarketei lumaz forma eman zienean egin zen ezaguna. Izan ere, generoari buruzko lehen doktore tesiaren egilea izan zen Millet: 1969an, Oxfordeko Unibertsitatean aurkeztu zuen Sexual Politics (1969) ikerketa. Argitaratu ere egin zuten liburua gerora, eta bolbora balitz bezala hedatu zen haren pentsamendua; harik eta emakumeen askapen mugimenduan erreferente bilakatu arte. Milletek orduan idatzitakoak mugimendu feministaren oinarrian daude gaur egun ere.\nFeminismoa «erradikalizatu» izana egotzi zioten pentsalariari behin eta berriz. Patriarkatuaren jatorria naturala zela onartzeari uko egin, eta eraikuntza sozial eta kultural gisa kokatu zuen Milletek bere idatzietan, eta hautsak harrotu zituen haren ikerlanaren muinak. «Sexua politikaz blaituta dagoen giza kategoria da. Gaur egun hautemanezina den arren, sexu nagusitasuna da, agian, gure kulturan errotuen dagoen ideologia. Boterearen elementu oinarrizkoena islatzen duelako».\nMaitasun erromantikoari buruz ere hausnartu zuen, eta familia hierarkian ere jarri zuen fokua. «Patriarkatua familia egituren gainean eraikita dago. Familia gizartearen ispilua da; patriarkatuaren multzoaren barruan dagoen unitate patriarkal bat, alegia». Bere burua bisexual aldarrikatu zuen, gizarteak heterosexuala ez zen maitatzeko bestelako erarik onartzen ez zuen garaian, eta bisexual izate hutsagatik jasandako tratu txarrak eta zapalkuntza egoerak salatu zituen etengabe. Ez zuen amore eman, ordea. «Iraultzak [feminista] berregituraketa politikoa zein ekonomikoa gainditu behar du, benetako berheziketaren eta pertsonalitatearen heldutasunaren bidez».\nBizitza osoan aktibista\nArgitaratutako liburuarekin lortutako diruarekin, hainbat eraikin erosi eta berriztu zituen New Yorken, 1970ko hamarkadaren hasieran. Gerora, emakume artista eta eskultoreentzako komunitate bihurtu zen etxaldea: Women´s Art Colony Farm. 1974an Flying liburua argitaratu zuen: bere alde artistikoaren autobiografia egin zuen, besteak beste. Nazioarteko hainbat herrialdetara bidaiatu zuen Milletek; tartean, Iranera. Hango emakumeen eskubideen alde lan egitera joan zen 1979an, eta herrialde hartatik kaleratu ondoren idatzi zuen Going to Iran liburua. Islamofobia sustatzeagatik salatu zuten, gerora. Osasun arazoengatik, ospitale psikiatrikoan izan zen idazlea, gerora, eta nahasmendu bipolarrari buruzko hainbat hausnarketa jaso zituen 1990ean argitutako The Loony-Bin Trip liburuan. Ezbairik gabe, XX. mendeko pentsalari handien artean dago Millet: itzal handia dute oraindik haren lanek.


2014-09-09, xakeko asteko kronika - 1.\n(2014ko irailaren 9an).\nJOKATUTAKOA: Itsas Zaldunak Taldeko II. Xake Torneoa.\n2014ko irailaren 6an jokatu da, larunbatean, Santurtzin, Euskal Zirkuituaren barruan, 4 jokalariko taldeekin.\n1) Altzaga (Leioa, Bizkaia, Euskal Herria) – 46 puntu.\n2) Abadiño (Bizkaia, Euskal Herria) – 41 puntu.\n3) Conteneo (Bilbo, Bizkaia, Euskal Herria) – 40 puntu.\n4) Zuri Baltza A (Bilbo, Bizkaia, Euskal Herria) – 33’5 puntu.\n5) Itsas Zaldunak A (Santurtzi, Bizkaia, Euskal Herria) – 33 puntu.\n6) Barakaldo (Bizkaia, Euskal Herria) – 32’5 puntu.\n7) Endroke (Arrigorriaga, Bizkaia, Euskal Herria) – 30 puntu.\nOrotara, 15 talde aritu dira xakean.\nEuskal Zirkuiturako puntuak honela banatu dira:\n1) Altzaga (Leioa, Bizkaia, Euskal Herria) – 12 puntu.\n3) Zuri Baltza (Bilbo, Bizkaia, Euskal Herria) – 8 puntu.\n4) Itsas Zaldunak (Santurtzi, Bizkaia, Euskal Herria) – 7 puntu.\n6) Getxo (Bizkaia, Euskal Herria) – 5 puntu.\n7) Castro Urdiales – 4 puntu.\nOrotara, 10 taldek puntuatu dute.\nSailkapen Nagusia horrela geratu da:\n2) Salcedo (Bioño de Pielagos, Kantabria, Espainia) – 94 puntu (9 torneo).\n3) Itsas Zaldunak (Santurtzi, Bizkaia, Euskal Herria) – 88 puntu (14 torneo).\n4) Santurtzi (Bizkaia, Euskal Herria) – 57 puntu (9 torneo).\n5) Portugalete (Bizkaia, Euskal Herria) – 48 puntu (8 torneo).\n6) Zuri Baltza (Bilbo, Bizkaia, Euskal Herria) – 48 puntu (8 torneo).\n7) Zornotza (Bizkaia, Euskal Herria) – 48 puntu (10 torneo).\nOrotara, 37 talde daude sailkapen horretan.\nInformazioa: “http://www.xake.net/2014-fva/6EHT_CVR-XAEZ/20-ITSAS-ZALDUNAK_Altzaga.html” webgunea.\nJOKATUTAKOA: Xakeko Errioxako XIV. Kopa.\n2014ko irailaren 7an jokatu da, igandean, Navarrete herrian (Errioxa, Espainia), Euskal Zirkuituaren barruan, 4 jokalariko taldeekin. Sociedad Ajedrecística Logroñesa (SAL) taldea izan da antolatzailea.\n1) Club Palentino (Palentzia, Espainia) – 20’5 puntu.\n2) Sociedad Ajedrecística Logroñesa A (SAL A) (Logroño, Errioxa, Espainia) – 20 puntu.\n3) Dar2 Chess (Oviedo, Asturias) – 19 puntu.\n4) Conteneo Haitzak (Bilbo, Bizkaia, Euskal Herria) – 18 puntu.\n5) Echiquier Henry IV de Pau (Pau, Okzitania) – 17’5 puntu.\n6) Campus Navarrete (Navarrete, Errioxa, Espainia) – 17’5 puntu.\n7) Ciudad Naranco (Oviedo, Asturias) – 17 puntu.\nOrotara, 34 talde aritu dira xakean.\n1) Sociedad Ajedrecística Logroñesa A (SAL A) (Logroño, Errioxa, Espainia) – 12 puntu.\n2) Paz de Ziganda (Burlata, Nafarroa, Euskal Herria) – 10 puntu.\n3) Mikel Gurea (Burlata, Nafarroa, Euskal Herria) – 8 puntu.\n5) Calasanz (Gasteiz, Araba, Euskal Herria) – 6 puntu.\n6) Dama Blanca (Logroño, Errioxa, Espainia) – 5 puntu.\n7) Solvay (Torrelavega, Kantabria, Espainia) – 4 puntu.\nOrotara, 7 taldek puntuatu dute.\n3) Itsas Zaldunak (Santurtzi, Bizkaia, Euskal Herria) – 88 puntu (15 torneo).\nOrotara, 40 talde daude sailkapen honetan.\nDagoeneko 2 talde nafar daude Sailkapen Nagusian: Paz de Ziganda (10 puntu) ea Mikel Gurea (8 puntu).\nJOKATZEKOA: Eugiko V. Xake Jaialdiko Tximista Xakeko Taldekako Torneoa.\n2014ko irailaren 14an jokatuko da, igandean, Euskal Zirkuituaren barruan. Eugiko Larrain Toki pilotalekuan izanen da, arratsaldeko 4 eta erdietatik aurrera, 3 jokalariko taldeekin. 5 minutuko partidak izanen dira eta 9 txanda. Antolatzailea: Eugiko Kontzejua. Laguntzaileak: Oberena, Magna eta Nafarroako Xake Federakundea.\n2014ko irailaren 12an amaituko da izena emateko epea. Helbide honetan egin behar da: “ajedrez_oberena@hotmail.com”. Dohainik da. Taldearen izena eta jokalarien izenak, deiturak eta eloak (FIDE edo FEDA) adierazi beharra dago.\n2013ko garailea Mikel Gurea A izan zen.\nInformazioa: “http://ajedrezoberena.blogspot.com.es/p/festival-de-eugui-2014.html” webgunean.


Uztailaren 12rako deituak dauden hauteskundeetarako posta bidez bozkatzeko eskaera egiteko epea zabalik – Usurbil Eginez\nUztailaren 12rako deituak dauden hauteskundeetarako posta bidez bozkatzeko eskaera egiteko epea zabalik\nEusko Jaurlaritzako lehendakariak, Iñigo Urkulluk, uztailaren 12rako (igandea) Eusko Legebiltzarrerako hauteskundeak deitu ditu. Uztailaren 12an hauteskundeak deitzeko hiru arrazoiak azaldu zituen Iñigo Urkullu lehendakariak astelehenean egin zuen agerraldian: osasun-arlokoa, izaera juridiko eta legalekoa eta parte-hartzea bermatzekoa. 2020ko maiatzaren 19an, argitaratu da Dekretua: “Hauteskundeen deialdiak pandemia eta egoera santiarioa ebaluatzeko konpromiso publikoa hartzen du. Uztailak berme guztiak ditu. Gainera, osasun-larrialdia eragin zuten baldintzak berriro gertatuko balira, urriaren 25a baino lehen beste aukera bat izango genuke “. Dagoeneko martxan da EAE-ko Legebiltzarra berritzeko bozketa egun horri begirako prestaketa lanen prozesua.\nPosta bidez bozkatzeko epea zabalik\nUztailaren 12rako deituak dauden EAE-ko hauteskundeetarako posta bidez bozkatzeko eskaera egiteko epea zabalik dago, Correoseko bulegora joanda bideratu daiteke. Koronabirusaren eraginez une honetan bizi den egoera dela-eta, herritarrek bozkatzeko bide hau lehenestea nahi dute agintariek.\nEskaria norberak egin behar du, gaixo ez bada behintzat. Kasu honetan, eta beharrezko baimendutako ziurtagiriarekin bere izenean beste pertsona batek egin ahalko du eskaera.\nMaiatzak 19, asteartea: hauteskundeen deialdi ofiziala.\nMaiatzak 19-uztailak 5: posta bidez bozkatzea eskatzeko aukera Correoseko bulegoan (atzerrian modu iraunkorrean bizi direnek ekainaren 13ra arte).\nMaiatzaren 27ra arte: alderdiek hautagaiak aurkezteko epea.\nEkainak 1, astelehena: hautagaien baieztapen ofiziala.\nEkainak 13-17: bozketarako mahaiak osatuko dituzten lehendakari, bokal eta ordezkoak hautatzeko Udaletako zozketak.\nEkainak 14-20: bozketa mahaietarako hautaturiko herritarrei jakinarazpenak.\nEkainak 26-uztailak 10: hauteskunde kanpaina.\nUztailak 11, larunbata: hausnarketa eguna.\nUztailak 12, igandea: hauteskunde eguna.\nAbuztuaren 1a baino lehen: hautetsien izendapena.\nPosted on 2020/05/20 2020/05/20 by usurbileginezPosted in Orokorra\nAurrekoa Aurreko sarrera: Berritzeguneak antolatuta, konfinamendu garaiko saioen barnean, “Necesidades Psicológicas Básicas: Golden 5” zuzeneko emanaldia gaur arratsaldean\nHurrengoa Hurrengo sarrera: Igandean “Erraustegiak ere hil egiten du” lelopean, erraustegiaren aurkako giza katea egin zen Orion


Argiaz eta ilunaz berba, "Teknopolis" saioan, urtarrilaren 22 eta 23an\nArgiaz eta ilunaz berba, "Teknopolis" saioan, asteburuan\nPublikatuta: 2022/01/21 10:10 (UTC+1) Azken eguneratzea: 2022/01/22 10:14 (UTC+1)\nAlde batetik, Bilboko Begoñako hilerriaren hustuketaren berri emango dute eta bestetik, itzalaldi masiboen mehatxuan sakonduko dute.\nBegoñako hilerriko lanak.\n"Teknopolis" saioaren webguena\nArgiari begira hasiko dute aste honetako "Teknopolis" programa. Begoñako argia izena du Aranzadi Zientzia Elkarteak Bilboko udalarekin batera abian duen lanak. Begoñako hilerria hustu behar zutela eta desobiratzeak modu zientifikoan egitea da proiektuaren helburua, hezurdurak aztertuz, panteoi eta lurperatzeak dokumentatuz... Desobiratze duin bat izango dute, horrela, 1862tik 2006ra han lur hartutakoek eta, bide batez, Bilboko memoria historikoa eta ondare arkitektoniko eta artistikoaren zati bat berreskuratuko dute.\nDesobiratzeak Begoñako hilerrian\nBestalde, argia eta argindarra ezinbestekoak ditugu gaur egungo bizimoduan. Horregatik itzalaldi masiboen mehatxuak kezka sortu du. Austriako gobernuak ziurtzat ematen du, Txinan bezala, Europan ere itzalaldi masiboak gertatuko direla, eta herritarrei gomendatu die 15 eguneko kanpaldi baterako bezala prestatzeko. Kezka hori buruan, Mondragon Unibertsitateko Jon Andoni Barrena energia elektrikoko ikerketa-lerroaren koordinatzailearengana jo dute, gurean ere horrelakorik gerta daitekeen ala ez argitzeko asmoarekin.\nArgindarraren hornikuntzan gakoak dira energia berriztagarriak, baina eguraldiaren menpe egoteak energia-iturri ezegonkor bihurtzen ditu. Hori aldatzeko lanean dihardute Mondragon Unibertsitatean: baterietan oinarritutako metatze sistemak txertatzen dituzte berriztagarrien instalazioetan, eta sistema adimendunak garatzen dituzte sare elektrikoaren kudeaketa hobetzeko.\n"Teknopolis," larunbatean ikusgai, 13:30ean, ETB1en eta igandean, ordu berean, ETB2n. Bi emanaldiak eitb.eus-en jarraitu daitezke baita ere.


Komunikazioaren Gidaliburua: aurtengoa, askoz hobea\n| 2002-03-07 : 22:03\nHarrituta utzi nau aurtengo Komunikazioaren Gidaliburuak, Eusko Jaurlaritzaren Prentsa eta Komunikazio Idazkaritzak argitaratzen duena. Koaderno gisa agertu zait, eraztun eta guzti. Deigarria, erabiltzeko erraza eta ondo antolatuta.\nIazkoak baino 244 orrialde gutxiago ditu, baina hark baino informazio gehixeago du. Aurtengo Komunikazioaren Gidaliburuak hainbat berrikuntza ditu, eta denak ez diseinuari lotuak.\nNabarmenena diseinua da, hori bai, itxura erabat aldatu du eta. Aurtengoak liburu tankera utzi eta koadernoarena hartu du, eraztun eta guzti. Beraz, erraza da moldatzeko edozein egoeratan. 19 atal ditu, kolore desberdinetako orri bereizleak banatuta. Lehen begiratuan, behintzat, ematen du errazagoa dela kontsultatzeko.\nBigarren berrikuntza da txartel tankerako CD-Rom bat, koadernoaren informazio guztia dakarrena. CD-Rom hau edozein ordenadoretako diskete-unitatean irakur daiteke, dio gidaliburuak, baina askotan gertatzen den bezala, bakarrik Windows sistema eragilea duten ordenagailuetan irakurtzen ahal da. Mac eta Linux erabiltzaileok ez gara inor oraindik.\nAurtengo edizioak bi atal gehitu ditu komunikabideetan: tokiko telebistak eta argitalpen digitalak. Eta azken honetan bost argitalpen baino ez dira agertzen: @Euskadi, Bitniks, Divulc@t, Proyeccion.tv, Uribe Kosta Digitala eta Vitoria Estrella. Lepoa jokatuko nuke datorren urteko gidaliburuan baietz berrogei baino gehiago izan!\nEta azkenik, baina ez azkena, aurrerantzean astero eguneratuko da gidaliburuaren bertsio informatikoa.\n| 2002-03-08 : 12:16\nKomunikazioaren Gidaliburua eskuartean izatera itxaron beharko da kritika zorrotzagoa egiteko, baina argiatalpen elektronikoen atalean bost argitalpen besterik ez agertzea ez dakit alperkeria edo lotsa falta den. Horiek baino gehiago ere aspaldian daude Internet-en lanean.\n| 2002-03-08 : 14:43\nArrazoia duzu. Atal berria sortu dute, bai, baina ez dira larregi saiatu. Honek zerikusia izan lezake haien lan sistemarekin. Interesatuak deitu behar izaten du, nahi badu gida horretan agertu.\nBeraz, nahi duenak bere argitalpena Komunikazioaren Gidaliburuan agertzea, bidal diezaiola fax bat edo mezu elektroniko bat Jesus Maria Egurbideri, eskatuz hori nahi duela eta beharrezko datuak emanez (enpresaren izena, helbidea, arduradunak, telefonoak, faxak, helbide elektronikoak...).\n| 2002-03-08 : 16:03\nZiberbaliabideetan, euskarazkorik batere ez. Ke bueno. Benetan egindako aukeraketa pobrea eta tristea da, eta Zientzia.net-ekoen kexuarekin bat nator guztiz. Baliatu egin beharko dugu helbide hori gure berri emateko.\nZiberbaliabide erdaldun horiek baino produktu duinago, profesionalagoa eta teknikoki aurreratuagoa eskaintzen dute Zientzia.net, Uztarria.com, Sustatu eta Irratia.com-ek laukote bat aipatzeagatik. UK Digitala hiper-erdaldun hori edo Proyeccion TV inora ez doan proiektua aipatuta ikustea eta euskal ziber-hedabide askoz hobeak isilpean egotea lotsagarria iruditzen zait. Duela gutxi ikusi nuen beste kasu bat: Euskonews-erako Koldo Meso EHU-ko irakasle txit irakasleak egindako analisi eskas-eskasa, nonbait herri komunikabide euskaldunen aukera elektronikoez (ikus albistea Sustatun), eta han ere UK Digitala eta Proyeccion TV aipatzen zituen lasai asko; besteetarik bat bere ere, salbu eta, Irratia.com, hori bai, helbide okerrarekin aipatua behin baino gehiagotan, sekula bisitatu ez duen seinale-edo.\n| 2002-03-08 : 16:21\nEta zergatik izango da euskaldunok hotz eta motz geratzen garela gure produktu supermarabillosoak saltzeko orduan? Hori bai, garratz kexatuko gara beste batzuek ondo saltzen dituztelako bereak.\nGura badugu gure gauzak ager daitezen, badakigu zer egin: faxa edo e-maila bidali, datuak ematen. Eta horrela, datorren urteko edizioa askoz ere osoagoa izango da argitalpen digitalen atalean.\n| 2002-03-11 : 11:08\n> Eta zergatik izango da euskaldunok hotz eta motz geratzen garela gure produktu supermarabillosoak saltzeko ordua\nUste dut ez dela horrela. Galdera beste bat da, zergatik horretarako dirutza bat gastatzen duten horiek, ez dituzte euskarazko medioak orohar, ondo zehazteko eskatzen. Ziur naiz, lepoa jokatuko nuke, gida hori egin duen azpikontratak, ez daukala ezelango euskarazko irizpiderik ez eta gogorik ere. Are gehiago, euskaldunik ba ote den jokatuko nuke!\nEstatuto honekin denbora asko daroagu, eta ondo ezagutzen dugu dagoeneko perkala. Joxe, ez hona Amatiñorena egiten etorri! Horrelako ofizial guneetatik behin eta berriro "ahaztu" da euskara. Eta gainera, euskaldunak, beti lez, kexa agertu behar du, eta hurrengo txandaren zai egon behar du? Anda ya!!


EAJ-PNV - Mikel Legardak Barne Ministroari erreklamatu dio “Martuteneko espetxearekin zerbait egitea edo eskuduntza EAEra transferitzea, guk geuk egin dezagun”\nMikel Legardak Barne Ministroari erreklamatu dio “Martuteneko espetxearekin zerbait egitea edo eskuduntza EAEra transferitzea, guk geuk egin dezagun”\nGrande-Marlaskak konfirmatu du Zubietan espetxe berri bat eta Gizarteratze Zentro bat eraikiko direla, baina Diputatu Jeltzaleak gaitzetsi dionez “13 urte geroago itxiera datarik gabe jarraitzen dugu; denetatik esan digute eta ez da ezer ere bete”\n10 Urria | Berria\nMikel Legardak EAJ-PNVren Euzko Abertzaleak legebiltzar taldeko barne gaietarako bozeramaileak Grande-Marlaska Ministroari erreklamatu dionez “egin ezazue zerbait Martuteneko espetxerekin edo,bestela, eskuduntza EAEren ardurapean jar ezazue, guk egin dezagun”.\nKontrol bilkuran hitz egiteko izan duen tartean, Legardak azaldu du 2005ean Donostiako Udalak eta Barne Ministerioak Martuteneko espetxea ixtea adostu zutela garai hartan “zaharkituta daudelako desagertu behar duten espetxeen zerrendan zegoelako eta gizarteratze eta berrezitze helburuen kontzeptua auzitan jartzen zuelako”. “ 13 urte geroago eta Gobernuek denetatik esan ondoren, ezer ere ez da bete. 2005an bezala jarraitzen dugu baina are okerrago”, deitoratu dio Marlaskari.\nLegardak adierazpen hauek Osoko Bilkuran egin ditu Grande-Marlaska Ministroak SIEPSE Martuteneko espetxearen itxiera eta Zubietan espetxe berri bat eta Gizarteratze Zentro berri bat eraikitzea jasotzen duen Plana egiten ari dela iragarri ondoren. Dena dela, Ministroak ez dio Martuteneko espetxearen itxierari datarik eman nahi, zentro hori Estatuko zaharrenetako bat den arren (Francok inauguratu zuen). Legardak era berean gogoratu du “madrildarrentzat Carabanchelek bezain izen txarra duen” espetxea dela hantxe euskal abertzaletasuna erreprimitu zelako, eta Donostiako Udalak behin eta berriz egin duen aldarrikapenarekin bat eginik esan duenez “hirigintzan ere kalte handia egiten du, kokatuta dagoen auzoari hedatzeko aukera kentzen diolako”.\nHorregatik guztiagatik, Legardak Ministroari deitoratu dio 13 urte geroago ez dituela zalantzak argitu eta ez duela Martuteneko espetxea ixteko datarik zehaztu. Eta Espainiako Gobernuari esan dio “ezer egiterik ez badu edo ezer egin nahi ez badu” espetxeen eskuduntza EAEren ardurapean jar dezala Gernikako Estatutuaren 12.1. artikuluak ezartzen duen bezala, Euskadiko erakundeek egin beharrekoa egin dezaten. “Baina, mesedez, ez ezazue nekazariaren txakurrarena egin, ez duelako egiten ezta egiten uzten ere”, amaitu du.


Parisen Turismo - Pariseko Gida\nHemen zaude: ongietorri / Ezagutu Paris / Parisen Turismo\nFrantziako hiriburuak ez du bere bisitarien interesak pizten. Munduko hiririk bisitatuenetakoa da eta bere oporretan oraindik ere egonaldiaren ostean, Parisko lurrikarak ibiltzea nahi du. Hainbeste maite du Frantziako gastronomia, artearen zaleentzat, naturako zaleentzat eta askoz gehiago. Hemen, Pariseko bisita gidatuen ibilaldia egingo dugu.\nPariseko monumentu ezinbestekoa\nJakina, Parisi buruz hitz egin bezain laster, Eiffel Dorrea berehala pentsatuko dugu. Zehazki, hau zure egonaldian inolako kasutan saihesteko bisita bat da. Gainera, Louvre Museoa dago, non Mona Lisa, 15 000 pertsona egunero ikusten duena. Oraindik kultura-kategorian, Orsay Museoa bisita bat merezi du. Versaillesko gaztelua bisitatzea funtsezkoa da, Frantziako arkitektura-edertasuna adierazten baitu. Bitxikeriaren artean, Notre-Dame katedraleko eta Opéra Garnier-eko dorreak daude.\nBeste leku batzuetan behar dira Parisen\nOna zara: Paris ez da soilik Eiffel Dorrea edo museoak. Hori baino gehiago da, adibidez, espazio berde ugari. Hiriak 102 partekatutako lorategiak baino gutxiago ditu. Kategoria honen gomendatutakoen artean, ez ahaztu oinez jarrita Jardin des Tuileries, Champs-Elysees eta Parc Monceau-n.\nNaturarekin atsedenaldi erromantikoa izateko, Anne-Frank lorategia, Pompidou zentroaren ondoan eta Rodin museo lorategian dago.\nZalantzarik gabe, Parisek hainbeste eskaintzen du igarotzako turistek ikusteko, baina monumentu gehienak sarreran ordaintzen dira. Horregatik, hiria sortu du\nParis Passlib ". Hainbat monumentu eta museoetara sarrera ematen du txartel bakarrarekin.\nGainera, hainbat txango eta eremu mugagabea garraiatzeko sarbidea ematen du\nParisera 1-tik 3-ra. 1-i 5 egunetarako proposatzen da haur, gazte eta helduentzat.\nParis Passlib-era gain, "Pariseko Museoko pasaguneari buruz hitz egin dezagun". Alanbre ebaki txartela da\n2, 4 edo 6 egunetarako proposatu dira museo nagusiak ikusteko, baita Arc-du-\nTriunfo, Panteoia eta Sainte-Chapelle.\nPariseko ibilbideak ardo eta gastronomia on bat ere gozatzen du\nFrantziako 5 738 jatetxeetako batean.\nPrestatu zure egonaldia Parisen\nEzagutu beharreko guneak\nPariseko bisita gidatuak


AGINDUA, 2021eko martxoaren 9koa, Ekonomia eta Ogasuneko sailburuarena, zeinaren bidez argitaratzen baita enpresa txiki eta ertainentzako, banakako enpresaburuentzako eta profesional autonomoentzako finantza-laguntzaren programarako deialdia, COVID-19aren eragin ekonomikoari aurre egiteko; programa hori martxoaren 9ko 106/2021 Dekretuan arautzen da. - Eusko Jaurlaritza - Euskadi.eus\n2. artikulua Eskabideak.\nI. ERANSKINA ELKAR BERMATZEKO SOZIETATE LAGUNTZAILEAK\nII. ERANSKINA FINANTZA-ERAKUNDE LAGUNTZAILEAK\nMartxoaren 9ko 106/2021 Dekretuaren bidez, enpresa txiki eta ertainentzako, banakako enpresaburuentzako eta profesional autonomoentzako finantza-laguntzaren 2021eko programa garatzen da, COVID-19aren eragin ekonomikoari aurre egiteko; dekretu horrek finantzaketa-lerro bat ezartzen du talde horientzat, gehienez 500 milioi euroko zuzkidurarekin, zirkulatzaile-beharrei erantzun eta egitura-gastuak estal ditzaten.\nDekretuan, honako alderdi hauek daude araututa: kreditua lortzeko baldintzak, entitate onuradunak, baliabideen erabilgarritasuna, maileguen baldintzak eta elkar bermatzeko sozietateekin eta finantza-erakunde laguntzaileekin jarraituko diren izapidetze-prozedurak. Horretarako, Ekonomia eta Ogasun Sailak beharrezkoak diren lankidetza-hitzarmenak sinatu ditu programari atxikita dauden finantza-erakundeekin.\nDekretuaren 7. artikuluan ezarritakoarekin bat etorriz, finantzaketa-lerroaren lehenengo deialdia egin behar da eta, horretarako, beharrezkoak diren arauak emango dira. Horiek horrela, honako hau\nAgindu honen xedea da martxoaren 9ko 106/2021 Dekretuan aurreikusitako finantzaketa-lerroaren lehenengo deialdia egitea; dekretu horrek enpresa txiki eta ertainentzako, banakako enpresaburuentzako eta profesional autonomoentzako finantza-laguntzaren 2021eko programa garatzen du, COVID-19aren eragin ekonomikoari aurre egiteko.\nLehenengo deialdiaren zuzkidura 250 milioi euro da.\nDeialdi honetan, 150 milioi euro bermatzen dira, gutxienez, COVID-19ak gehien kolpatu dituen sektoreetako enpresa txikientzat eta enpresaburu autonomoentzat; haiei egiten die erreferentzia, hain zuzen ere, 106/2021 Dekretuaren 6.2 artikuluan 5.000 eurotik 25.000 eurora bitarteko maileguetarako gaitu den lerroak.\nHala ere, Ekonomia eta Ogasun Sailak zenbatekoak berresleitu ahal izango ditu, baldin eta dekretuaren xede den talderen baten finantzaketa-eskaria nahikoa ez bada.\neranskinean, elkar bermatzeko sozietate laguntzaileen zerrenda dago jasota; sozietate horiei bidali behar zaizkie eskaerak. II. eranskinean, berriz, finantza-erakunde laguntzaileak zehazten dira.\nEskabideak eta gainerako dokumentuak I. eranskinean jasota dauden elkar bermatzeko sozietate laguntzaileetan aurkeztu behar dira, bitarteko telematikoak erabiliz.\nInterneteko helbide honetan eskura daiteke eskabide-ereduei, formularioei eta elkar bermatzeko sozietate laguntzaileen estekari buruzko informazioa, zeina beharrezkoa baita eskabideak bete eta aurkeztu ahal izateko: www.euskadi.eus\nDeialdi hau Euskal Herriko Agintaritzaren Aldizkarian argitaratu eta hurrengo egunetik aurrera aurkeztu ahal izango dira eskabideak.\nAgindu honen lehenengo artikuluan ezarritako mailegu-bolumena agortu arte onartuko dira finantza-laguntza emateko programan sartzeko eskabideak, edo, bestela, artikulu horretan bertan aurreikusitako gehikuntzaren ondorioz ezartzen den bolumena agortu arte. Elkar bermatzeko sozietate laguntzaileetan noiz entregatu diren eskabideak, hurrenkera horren arabera sartuko dira programan. Maileguen bolumena agortzen denean, gorabehera horren berri emango da, Finantza eta Aurrekontuetako sailburuordearen ebazpen baten bidez (ebazpen hori Euskal Herriko Agintaritzaren Aldizkarian argitaratuko da).\nElkargi elkar bermatzeko sozietatea: www.elkargi.es\nhttps://www.elkargionline.com/ (eskabideak bitarteko telematikoen bidez aurkezteko).\nLaboral Kutxa KSK\nRural Kutxa KSK


Hitzaro: nerabe heldua - Hitzaro Euskara Elkartea\nHitzaro: nerabe heldua\nHitzaro Euskara Elkartea | 2008-09-03 12:32\nJoan diren 14 urteetan, Udalarekin, herriko elkarte eta erakundeekin, ikastetxeekin eta euskaltegiarekin elkarlanean aritu da Hitzaro; guztien indarrak batu nahi izan ditu euskarari dagokion leku duina emateko. Azken batean, ordiziarren artean euskararen inguruko adostasun-puntuak lantzen saiatu da, iritzi edo pentsamolde ezberdinei leku eginez, eta batzuen zein besteen ikusmoldeekin begirunez jokatuz. Bere lanaren bitartez argi eta garbi erakutsi du herri aginteen lana eta gizarte eragileen ahalegina, elkarren osagarri izateaz gain, elkarren lagungarri ere izan daitezkeela. Eta halaxe ulertu dute herritarrek ere; Hitzaro elkarteak 200 bazkide ditu gaur egun.\nHitzaro Euskara Elkartea 1994ko maiatzean erditu bazen ere, ez zen ezustean eta nahi gabe jaio. Ia urte erdiko haurdunaldia behar izan zuen oinarrikoen zituenak behintzat ongi osatzeko. 1993ko abenduaren 30ean, Kilometroak 93n lanean aritutako 30 bat ordiziar Barrenan bildu ziren, herrian euskararen aldeko dinamika sozial bat behar zela iritzita. Bertan eratu zen Euskara Taldea sustatzeaz arduratuko zen taldetxoa.\nErronka handia hartu zuen Hitzarok 1995ean: azterketa soziolinguistikoa egitea. Erronka, ordea, nota onarekin gainditu zuen. Gerora egindako bidearen oinarriak ere orduan hasi ziren jartzen: larunbat goizetako euskarazko aisia espazioa umeentzat –aurten ez da egin–, Udaleko euskara Batzordearekin hainbat programa, Olentzeroren antolaketa…\nHaur eta gaztetxoak izan ziren 1996ko egitasmoaren protagonistak, eta eskolaz kanpoko ekintzek osatu zuten plangintzaren zatirik handiena. Hasieran Balakataklinek eta ondoren Udalak antolatutako Txirristi Mirristi udaleku irekiak Hitzarok antolatu zituen, Udalaren eskariz, lehen aldiz. Horretan hasi aurretik, hausnarketa sakona egin zuen Hitzaroko Arduradun Batzordeak Ordiziako euskararen beharren gainean eta argi ikusi zuen aisia eta haurren mundua lantzea Ordizia euskalduntzeko lehen pausoa zela.\nProfesionalizazioa; aldaketa kualitatiboa\nHerrian garrantzi handia izan duten egitasmoak gauzatu ditu Hitzarok. Baina, hala ere, bere lana ez da Ordiziara mugatu. Urteotan zehar, Euskal Herri mailan euskararen inguruan antolatu izan diren jardueretan ere hartu du parte. 1999an sortu zen Bulego Teknikoak eman zuen horretarako aukera.\nGoitik behera aldatu zen elkartearen gestio eredua 1999az geroztik. Ordura arte lan-taldeek zeregin zituztenak, sorrera berriko Bulego Tekniko batek bereganatu zituen. Dena den, bazkidea izan da elkartearen funtsa, eta, horregatik, Bulego Teknikoa eratu eta elkartearen jarduna profesionalagoa egitearekin batera, ahalegin berezia egin da bazkidea elkartera gerturatzeko.\nBulego Teknikoa Milagrosa Ikastetxea zenaren lokaletan dago aurtengo apirilaz geroztik.\nEBPN eta Hitzaro\n2000. urteko egitasmoak aurreko guztien osagai berberak zituen, baina bita aurrekoek izan ez zuten berezitasunik ere. Izan ere, Hitzaroren jarduerak eta Udalaren Euskara Biziberritzeko Planak bat egin zuten 2000. urtean, eta Hitzarok ordura arte zituen egitasmo guztiak EBPNan jaso ziren. EBPNa 2000.eko apirilean onartu zuen Udalak, eta Euskara Aholku Batzordea sortu zuen. Horren zerbitzura aritu zen 2000-2003 epealdian Hitzaroren Bulego Teknikoa; Bulego Teknikoa arduratu zen Aholku Batzordeko bilerak gidatu eta idzakaritza lana egiteaz, Planaren koordinazioaz eta Planeko zenbait ekintzen zuzeneko exekuzioaz, Udalarekin sinatu hitzarmena tarteko.\nBaina 2004. urtea hastearekin batera erabat aldatu zen Hitzaroren eta bere Bulego Teknikoaren egoera, Udalak EBPNaren gestio zuzena hartu duelako bere gain, eta orain artean Hitzarok bultzatzen zituen ekintza asko eta asko EBPNen txertatu zirelako. Gauzak hala, Hitzarok goitik behera aldatu behar izan zuen bere egitasmoa. Eta, egitasmo guztiz berritzailea osatu zuen.\nHelburu nagusiak eta esparruak\nElkartearentzat bide berri baten hasiera markatu zuen 2004. urteak. Hitzarok nahitaezkotzat dauka euskaldunek euskararen belaunez belauneko jarraipenari eustea. Ugaldu egin nahi ditu, gero eta gehiago, eskolaz kanpo euskaraz egindako ekintzak. Euskararentzat hiztun berriak irabazten eta erakartzen jarraitu behar delakoan dago. Ezinbesteko ikusten du euskararen erabilera oraindik hutsaren hurrengoa den erakunde nahiz elkarteen jarrera pixkanaka-pixkanaka aldatzea… Horretan dihardugu orain ere.\nHitzaroren egitasmoa ez da hizkuntza zereginetara mugatzen, euskaraz sortzen den kulturaren esparru zabaletara baizik, hizkuntzaren eta kulturaren balioak uztartuz. Helburu horiek gauzatzen joateko lau lan-esparru lehenetsi ditu: Aisia, Komunikazioa, Normalizazioa eta Kultura:\nAisia. Lan-ildo honen helburua haurrei eta gaztetxoei euskarazko aisialdia eskaintzea da. Horretarako, orain arte prestatu dituen eta jada oso egonkortuta dauden egitasmoak antolatzen dihardu, Udalarekin elkarlanean (Ikusi Makusi, Txirristi Mirristi, Plisti Plasta, Euskal Udalekuak…). Horretaz gain, dauden beharrak asetzeko ideia berriak lantzen jarraituko du eta, horretarako, egitasmo guztiak ikastetxeekin eta Udalarekin elkarlanean garatuko ditu, EBPNan bilduz.\nKomunikazioa. Komunikazioaren gizartean bizi gara eta Hitzaroren helburu estrategikoa da gure herriko berriak ahalik eta ondoen euskaraz jasotzea. Horretarako du Berripapera bihilabetekaria, Hitzaroren barne-informaziorako buletina; bai eta Interneten blog berria ere. Horretaz gain, kartelak, diptikoak, itzulpenak, zuzenketak, ikastaroak… egiten jarraituko du, bai bazkideei bai herritarrei zuzenduta.\nNormalizazioa. Aurtengo egitasmo nagusia herriko zenbait elkarteekin euskararen erabilera sustatzeko hitzarmena lortzea izango da. Baina beste egiteko batzuk ere baditu elkarteak aurten ere: herrian antolatzen diren ekitaldietan egiten den euskararen erabilera neurketa (Majoriko Igeriketa Sari Nagusia, Artisaualdia, Santa Ana Jaietako ekitaldiak…), Mintzalaguna, etab.\nKultura. Euskal kultura eta euskaraz egindako kultura garatzeko, Elkarteak dituen eta izan ditzakeen egitasmoak bezain garrantzitsua –edo garrantzitsuagoa– da, horiek antolatzeko sortzen den dinamika: pertsonak, partehartzea, giroa… Egitasmo nagusiak lau izango dira: Jaiak (Santa Ana festak, Euskal festak, Olentzeko…), euskararen aldeko jaietara autobusak antolatzea eta kultur programazioa (Ikusi Makusiko emanaldiak, ikuskizunak, ikastaroak, Kultur Astea…).\n2005-2008: Sendotze bidean\n2005ean, Elkarteak lortu zuen zerbitzu eta eskaintza maila egonkortzen jarraitzea egokitu zitzaion Bulego-teknikoari 2006ean eta 2007an, hau da, martxan zeuden lan-ildoak indartu eta zabaltzea. Aurrera begira, egitasmo berriren bat martxan jartzea da erronka –elkarteekin euskararen erabilpena sustatzeko kanpaina adibidez–, plangintza osatuz eta lan esparruak ondo definituz.\nHitzaroren aurtengo egitasmoan ere lau helburu nagusi jasoko dira:\na) Euskaraz arituko diren esparruak osatzea.\nb) Euskararen aldeko dinamika soziala sustatzea.\nc) Identitate euskalduna indartzea.\nd) Euskaraz egindako kultura sustatzea.\nBestela esanda: Hitzaroren 2009ko egitasmoa ere ez da hizkuntza zereginetara mugatuko, euskaraz sortzen den kulturaren esparru zabaletara baizik, hizkuntzaren eta kulturaren balioak uztartuz.\nHitzarok nahitaezkotzat dauka euskaldunek euskararen belaunez belauneko jarraipenari eustea. Ugaldu egin nahi ditu, gero eta gehiago, eskolaz kanpo euskaraz egindako ekintzak. Euskararentzat hiztun berriak irabazten eta erakartzen jarraitu behar delakoan dago. Ezinbestekoa ikusten du euskararen erabilera oraindik hutsaren hurrengoa den erakunde nahiz elkarteen jarrera pixkanaka-pixkanaka aldatzea.\nHelburu horiek gauzatzen joateko aurreko urteetako lau lan-esparru berberak lehenetsi ditu: Komunikazioa, Normalizazioa, Aisia eta Kultura. Esparru horien barruan, azken urteotan konstante bat bilakatzen ari den joerarekin jarraituko dugu, ekintzak eta jarduerak egonkortuz eta hobetuz.\nhelburuak historia hitzaro


Kuplak Gasteizen egingo duten ‘Kulturaren Hiletan’ parte hartzeko deia egin du – KULTUR SHAREA\nGoizeko 11:00etan elkartuko dira Gasteizko Gobeo Hotelean. Autoan joan nahi ez dutenek, berriz, 11:45ean Lakuan elkartzeko aukera izango dute. Kupla plataforma kulturaren sektorearen egoerari erantzuteko sortu da.\nKultura eta sormen-industrian diharduten langileen plataformak bihar, ekainak 13, Gasteizen egingo den auto-karabanan parte hartzeko deia egin du. “Kulturarik gabe ez dagoelako gizarterik”, adierazi dute. “Ez dago ezagutzarik, ez dago etorkizunik; eta sektore antolatu eta dinamiko bat gabe gizartea hil egiten da. Hemen elkartu gara gizartearen hileta irudikatzeko, pandemia honen eraginez ikusezina den biktimarena”.\nKulturaren Hileta eszenifikatu nahi dute biharko ekimenarekin. Horretarako, goizeko 11:00etan elkartuko dira Gasteizko Gobeo Hotelean. Autoan joan nahi ez dutenek, berriz, 11:45ean Lakuan elkartzeko aukera izango dute. “Lakuara heltzerakoan, oinez hurbiltzen direnak kalean sartuko dira bi metroko segurtasun distantzia mantenduz eta kotxean doazenak Eusko Jaurlaritza inguratzen duten kaleetatik ibiliko dira. 12:00etan hileta segizio batek Kulturaren hilkutxa aterako du furgoneta batetik eta Lakuako harreran utziko du”.\nKultur alorreko teknikariak, artistak, enpresak… bildu dira Kupla izeneko kultura plataforma honetan, “kultura- eta sormen- industriarekin zerikusia duten pertsona guztiak”. Hala, pasa den ostiralean argitaratu zuten manifestu baten bidez, erakundeengana zuzendu dira pandemiak bere jardueran eta, ondorioz, etorkizunean sortu duen ziurgabetasunaren aurrean, sentitzen duten babesgabetasuna azaltzeko asmoz:\nEz gaitzazue desagertzen utzi; izan ere, 768 milioi euro sortzen dituen sektore bat desegingo da, EAEko BPGren % 3 eta % 5 artekoa. Sektore hau altxatu eta profesionalizatu egin da azken bi hamarkada eskasetan, eta ia 7.000 pertsonak egiten dugu lan bertan.\nHorregatik bildu gara manifestu hau egiteko. Guztiok, sektore garen aldetik, zerbitzuak ematen dituzten enpresek, besteren konturako langileek, autonomoek eta artistek, ondorioztatu dugu, beharrezkoa dela gutxieneko proposamen batzuk idaztea. Gizarteak, oro har eta, bereziki, agintari eskudunek, entzun gaitzaten. Gure sektorearekiko babesgabetasuna eta sentsibilizazio falta direla-eta, batez ere ziurgabetasun-une hauetan.\nIzan ere, ez da ahaztu behar ekonomiarako sektore estrategiko baten parte garela; adibidez, musikak 90 milioi euro sortzen ditu urtean, nahiz eta ez gauden profesional gisa hartuta ez eta EAEko industria-egituraren barruan sartuta ere. Baina konfinamenduan bereziki nabarmendu izan da, kultura izan dela biztanleriarentzat gehiegizko informazioaren, antsietatearen, bakardadearen eta tristuraren aurrean, sosegua\nHain zuzen ere, jarduera geldiarazten lehenak izan ginen (Bartzelonako MWCk estatu osoko milaka profesional erabiliko zituen, eta birak, biltzarrak eta mota guztietako ikuskizunak egingo ziren, martxoaren 15eko alarma-egoera baino lehen), eta azkenak izango gara berriro martxan jartzen.\nGaur egun, erakundeek ez dute jarduerara itzultzeko estimazio errealistarik, ezta bestelako proposamenik ere. Are gehiago, baliteke zuzeneko irudikapenen ezaugarri bereziengatik, hilabete batzuk barru ere bideragarriak ez izatea, bai osasun edo logistika arrazoiengatik, bai irudikapen horien sustatzaileentzako errentagarritasun ekonomikoagatik.\nErakundeen immobilismoak, porrot egingo die sektoreko enpresei eta langile askori, eta migraziora joko dugu, kultura malkartsua, pobretua eta altxatzeko egituraketa nahikorik gabea utzita.\nBadira urte batzuk gure bizilagunak diren, Ingalaterra edo Frantzia ikusten ditugula, beren aldizkakotasunarekin, gure sektorearen arazoei aurre egiteko alternatiba gisa, edo Alemania ondo egituratutako erregulazioarekin, gremioen espezializazio eta kategorizazio maila handiarekin eta txandakatutako 8 orduko lanaldiarekin.\nDatu itzel horiek agerian jarri ondoren eta zentzuduna iruditu arren edozein administrazio\nzuhur gai izango litzatekela ikusteko, industria honetan, arimarentzat elikagaia sortzen\nduen tresna indartsu bat, eta herrialdearentzat aberastasuna eta enplegua sortzeko motor\nbat, geure burua eskaintzen diegu gure agintariei sektorearen berezitasunetarako ekintzak eta proposamen espezifikoak planifikatzeko. Hilzorian utzi gabe, agian hilabete batzuen buruan, hondamendia gaindiezina izango da eta.\nArrazoi horiengatik, eta larrialdi-egoera honetan gizartean dugun rola onartu arren, nahitaez jarduerarik gabe eta mobilizazio masiborik hasi gabe egon arren, egoera premiazkoa izan arren, premiazko arreta eta proposamenen balorazioa eskatzen dugu. Batzeko aukera eman gaitzaten, erakundeekiko sinergiak sortzeko, gure esperientzia kontatzeko, denok batera egoera honetatik atera ahal izateko eta beharrezkoak ikusten ditugun erabakiak hartzeko aukera eman diezagutela, hala nola:\n-Jendaurreko edozein ekitalditan segurtasuna eta higienea bete ahal izateko protokolo espezifiko bat egitea.\n-Une honetan jada planteatuta dauden jardueren bideragarritasuna bilatzea. bilatzea.\n-Salbuespenezko laguntza bat ezartzea, sektore osoa estaliko duena, beste\nindustria-sektore batzuekin gertatzen den bezala, larrialdi-egoerak eragindako jarduerarik gabeko aldian, eta erabateko jarduera berreskuratu arte hedatuko dena.\nArduratsuak garelako, gure balio sozial eta ekonomikoa landu eta mantendu nahi dugulako eta gure etorkizuna epe labur, ertain eta luzera planifikatu behar dugulako Eusko Jaurlaritzak gure eskaerak entzun eta sektorea berrindartzeko eskura dituen erraminta guztiak martxan jartzea espero dugu.\nTags: auto-karabana, Kupla


Quebec-en ingelesez hitz egiten duen hiztun taldearen eta ingelesaren beraren egungo egoerari nahiz etorkizunari buruzko kezkak | Soziolinguistika Klusterra\nAtarikoa » Quebec-en ingelesez hitz egiten duen hiztun taldearen eta ingelesaren beraren egungo egoerari nahiz etorkizunari buruzko kezkak\nQuebec-en ingelesez hitz egiten duen hiztun taldearen eta ingelesaren beraren egungo egoerari nahiz etorkizunari buruzko kezkak\nAlliance Québec-ek eskatzen duena zera da: hiztun ingelesei Québec-en geratzea eta ekonomikoki nahiz sozialki aurrera egitea ahalbidetuko dieten politikak jarrai daitezela.\nOnartzen dugu hizkuntza frantsesa quebectar gehienen hizkuntza dela eta hizkuntza hori testuinguru iparramerikarrean babestu beharra dagoela.\nBestalde, gobernuko lanpostu guztiei dagokienez, izangaiei eskatutako frantsesaren ezaguera eskakizunak ez lituzke gainditu behar lanpostua beraren eskakizunak eta enplegurako behar duen terminologia eskuratzeko aukera eman behar luke prozesuak.\nProbintziako gobernuak osasun eta gizarte zerbitzuak ingelesez ere ematen direla zaindu behar luke, osasun eta gizarte zerbitzuak ingelesez izateko aukera bermatzen duten planak Québec-en ongi gauzatzen diren ala ez jakiteko.\nGaixo batek osasun eta gizarte zerbitzuak bere hizkuntzan jasotzeko duen eskubideak, hizkuntz politiken eta langile baten frantsesez lan egiteko eskubidearen aurrean lehentasuna izan behar du.\nOharra: Alliance Québec Quebec-en anglofonoen hizkuntza eskubideen alde lanean diharduen erakundea da. Hemen jasotakoa, berriz, Quebec-eko legebiltzarrari zuzendutako txostenaren bi zati besterik ez dira, egoeraren kokapena eta ondorioak biltzen dituena hain zuzen. Txosten osoa ezagutu nahi duenak jo beza honako helbide honetara: http://www.etatsgeneraux.gouv.qc.ca\nQuebec-en hizkuntza frantsesak gaur egun bizi duen egoerari buruzko kontsulta dokumentuak zera egiaztatzen du: frantses hiztunen komunitateak gorakada izan du Quebec-en. Frantsesa hitz egiten duten quebectarren kopurua (%94) inoiz baino handiagoa da eta Quebec-en bizi eta, ondorioz, hizkuntza frantsesekoak diren pertsonen portzentajea %82ra iristen da gaur egun. Quebec-eko hiztun ingelesen komunitateak, betidanik Quebec-en hazkundearen eta historiaren parte izan dena, arriskuan ikusten du gaur egun dituen hiztun kopurua nahiz Quebec-eko gizartean duen lekua babesteko gaitasuna. Guk zera eskatzen diogu Batzordeari: gure beharrak kontuan izan ditzala, XXI. mendean zehar indartzeko eta hedatzeko aukera izan dezagun.\nTxostenaren zati honetan, sarreran aurkeztutako lau gai nagusiak aztertzen dira.\nUdal erakundeen eta eskuratutako eskubideen babesa Enplegua lortzeko aukerak eta gazteen prestakuntza Osasun zaintza eta gizarte zerbitzuak ingelesez izateko aukera Eskola ingelesa izateko aukera\nHiztun ingelesen komunitatea Quebec-eko gizartearen zati bat da, eta funtsezkoa, gainera. Gure komunitateak, probintzian burutzen diren gizarte ekimenen esparru guztietan parte hartu izan du, horien artean Ipar Amerikan hizkuntza frantsesaren egoera berezia babesteko legediaren eta legearen nahiz pertsonaren eskubide unibertsalen araberako bere definizioaren zirriborroa.\nTestuinguru honetan eta, beti ere, elkarrizketa irekia izateko eta lankidetzarako borondatea izanik, Alliance Quebec-ek bere kezkak Batzordeari azaltzea erabaki du, Parti québécois» izeneko indarraren gobernuak hizkuntza frantsesaren Gutunari dagokionez egin dituen aldaketak hor egon arren, Batzorde goren honek bere agintea amaitu eta bere gomendioak aurkeztu aurretik.\nAlliance Québec» erakundeak ekimen honetan parte hartzea erabaki du, gure ustez argi baitago oraindik ere Quebec-eko biztanle gehienek, beren ama hizkuntza edozein izanik ere, gure probintzian hiztun ingelesen komunitate dinamiko bat behar duela usten dutela.\nDuela 30 urte inguru, Québec-en hizkuntzari buruzko lehen legeak onetsi zirenean gure komunitateko ehunka mila kidek, pertsona argi eta eraginkorrek probintzia utzi egin zuten, eta horrek eskolatutako gazte dinamikoen belaunaldi ia oso baten galera eragin zuen.\nProbintzian geratzea erabaki zuten Québec-eko hiztun ingelesek irmo egin behar izan zioten aurre hizkuntza frantsesa bultzatu eta indartzea helburu zuen plangintza legislatibo eta administratibo gogor bati, nahiz legearen araberako salaketa anonimoetan, hizkuntzari buruzko arau hausteak zigortzeko bide elektronikoz bidalitako isunetan eta hizkuntzari buruzko araudiak aplikatzeko itxuraz arbitrarioa den arau batean oinarrituriko kexa sistema baten onarpenari aurre egin behar izan diote gogor.\nAlliance Québec-ek eskatzen duena zera da: hiztun ingelesei Québec-en geratzea eta ekonomikoki nahiz sozialki aurrera egitea ahalbidetuko dieten politikak jarrai daitezela. Guk pentsatzen dugu hiztun ingelesen komunitatea Québec-eko gizartearen aktibo bat dela, eta munduarekiko nolabaiteko zabaltasuna eskaintzen diola gizarte horri. Québec-eko biztanle guztien interes ekonomiko, sozial eta kulturalen onerako da hiztun ingelesen komunitateak dinamiko jarraitzea.\nQuébec-eko hiztun ingelesen gutxiengoko kideek erakunde publikoekin lankidetza estuan edo haietan bertan lan egiten dute, enplegua lortzerakoan nahiz osasun edo gizarte zerbitzuak jasotzerakoan eman daitezkeen legez kanpoko egoerak zuzentzeko. Ekimen horiek probintzia osoaren onerako ekintzatzat jo behar dira eta ez hizkuntza frantsesaren etorkizuna arriskuan jartzen duten ekintzatzat. Hiztun ingelesen komunitate sendo eta aurrerakoia, bere kideei hemen bizitzen jarraitzen badute probintziaren hazkunde ekonomikoa, soziala nahiz kulturala bultzatuko dutela sinestarazteko gaitasuna duen komunitatea lorpen handia da hizkuntza frantsesarentzat, epe luzean, hiztun ingelesak Québec uztera bultzatzen dituzten hizkuntz politikak baino onuragarriagoa. Onartzen dugu hizkuntza frantsesa quebectar gehienen hizkuntza dela eta hizkuntza hori testuinguru iparramerikarrean babestu beharra dagoela. Hala ere, gobernuak nahiz hiztun frantsesen komunitateak ingelesa erabilera arrunt eta publikoa duen hizkuntza dela eta Québec-eko gizartearen zati garrantzitsua dela onartzen dutenean soilik finkatu ahal izango dugu hiztun frantsesak nahiz ingelesak asebeteko dituen gizarte kontratua.\nFaktore hauek kontuan izanik, Batzordearengan presio gogorra egiten dugu probintziako hizkuntz legeetan egiten diren aldaketen inguruko eztabaida guztiak oinarri positiboa duten neurrien testuinguruan garatzen direla ziurtatu dezan.Hiztun ingelesen komunitatea Québec-eko gizartearen ehunduraren parte da eta, berdintasunean Québec-eko gizartearen kide bat gehiago dela aitortzen den neurrian, hazteko eta hedatzeko aukera guztiak izan behar lituzke. Testuinguru honetan formulatzen ditugu ondorengo gomendioak.\nUdal erakundeen eta eskuratutako eskubideen babesa\nAlliance Québec-ek Québec-eko gobernuari eskatzen diona da hizkuntza frantsesaren Gutuna zuzentzeko, biztanleen %10 hiztun ingelesak diren udaletan eta erakundeetan estatutu elebiduna onartzeko eta %10 baino hiztun ingeles gutxiago dituzten udaletan beren udal kontseiluak edo administrazio kontseiluak estatutu elebidunaren aldeko erabakia hartzen badute hura jaso ahal izan dezaten. Era berean, Alliance Québec erakundeak gomendatzen dio Batzordeari presioa egin dezan gobernuan ondorengo gaietan:\nUdalei elkartzera eta mega-hiri frantses bihurtzera bultzatzeko ekimenak etetea. Hiztun ingelesen komunitatearen definizioa ama hizkuntza ingelesa dutenetara soilik mugatzen ez dela, baizik komunitate honen parte gisa identifikatzea erabakitzen duen edonor barne hartzen duela ziurtatzea. Hiztun ingelesen komunitateek hazteko eta hedatzeko duten eskubidea eta haien udal erakundeekiko atxikimendua errespetatzea.\nEnplegua izateko aukera eta gazteriaren garapena\n1. Enplegua izateko aukerarengan eta gazteriaren garapenarengan eragina izan dezakeen edozein legek Québec-eko hiztun ingelesen beharrak eta kezkak identifikatu eta kontuan izan beharko lituzke.\n2. Québec-en funtzio publikoa berak zerbitzatzen duen komunitatearen adierazgarriagoa dela eta Québec-eko hiztun ingelesek gobernuko maila guztietan enplegua izateko aukera dutela ziurtatzeko, hiztun ingelesen artean langileak bilatzeko ahalegin handienak egin behar dira.\nNeurri hauen esparruan, enplegu eskaintzak eta informazioa egunkari ingelesetan, unibertsitate ingelesetan eta hiztun ingelesek erabiltzen dituzten enplegu bulegoetan iragarri behar lirateke. Bestalde, langileak bilatzeko dokumentazioa ingelesez ere idatzi behar litzake, frantsesez bezala, hiztun ingelesak ere ongietorriak senti daitezen. Funtzio publikoko lanpostuetarako hizkuntza frantsesaren ezaguera ona eskatzearen aurka ez gaude inolaz, baina langileak bilatzeko materialak ahal bezain atsegin bezain posiblea izan beharko luke, eta dokumentu horiek ingelesez ere argitaratzea adierazgarria izan daiteke. Horrez gain, xede komunitateetan langileak bilatuko dituzten hainbat pertsona kontratatzea gomendatzen dugu.\n3. Québec-eko gobernuak neurriak hartu behar lituzke Québec-eko probintzia osoko hiztun ingelesei prestakuntza frantsesez eskaintzeko, enplegua bilatzeko beharrezkoa den neurrian. Jendeak lan merkatura iritsi aurretik ikasketen garaian frantsesez prestakuntza egokia jaso ala ez, eskumen hau hobetzeko aukera guztiek izan behar lukete eta horretarako gobernuaren laguntza osoa izan behar lukete. Erakunde ingelesetan Bigarren Hezkuntzan, Batxilergoan (cégep) eta unibertsitatean frantsesez prestakuntza eskaintzeko programak indarrean jarri behar lirateke. Giza baliabideen Garapenerako bitartekarien aldetik frantsesez doako prestakuntza eskaintzeko beharra larria da eta probintziako zenbait eskualde izan daitezke xede oraintxe bertatik.\nBestalde, gobernuko lanpostu guztiei dagokienez, izangaiei eskatutako frantsesaren ezaguera eskakizunak ez lituzke gainditu behar lanpostua beraren eskakizunak eta enplegurako behar duen terminologia eskuratzeko aukera eman behar luke prozesuak. Zarritan hiztun ingelesak elebidunak izan ohi dira baina ez dute enpleguari dagokion terminologia frantsesa menperatzen. Izangaiek frogarako denboraldi bat izan behar lukete lanean behar duten hiztegia menperatzeko.\n4. Probintzia osoan ingelesez prestakuntza tekniko eta profesionala eskaintzeko neurriak hartu behar dira. Gobernuak berrikusi egin behar lituzke aurrekontu arazoak direla eta oso kaltetuak gertatu diren prestakuntza tekniko eta profesionalerako programak. Sistema honen barruan eskaintzen diren ikastaroak berrikusi behar dira eta osotasun bat eman behar zaie. Ikastaro hauek eskualdeen eta hizkuntzen mugak kontuan izan gabe eskaini behar lirateke.\n5. Hiztun ingelesen komunitateak gazteak Québec-en gera daitezen eta enplegua aurki dezaten sortutako erakundeek laguntza ekonomikoak jaso behar lukete.\n6. Enplegua bilatzeko probak lanbide desberdinetako erakunde ofizialek administratu behar lituzkete, adibidez, Québec-eko Medikuen Elkargoak edo Abokatuen Elkargoak. Horrez gain, proba horien beharra Elkargo horietako bakoitzak finkatu behar luke eta ez hizkuntza frantsesaren Bulegoak.\n7. Sektore pribatuko lanpostuei loturiko hizkuntz eskakizunei buruzko erabaki guztiak dagokion enpresa pribatuak hartu behar lituzke eta ez gobernuak. Zentzugabea da nazioarte mailako ekonomia baten esparruan gobernuak enpresa pribatuei lanpostuen eskakizunei buruzko arauak ezartzea, bereziki gobernuak lanpostuaren edukiak ezagutzen ez baditu.\n8. Kanadako beste probintzia batzuetako ikasleek hona etorri eta hemen beren unibertsitate ikasketak egin ahal izan ditzaten, ordain ditzaketen gastuekin, eta ondoren hemen geratzeko aukera izan dezaten, modu horretan hiztun ingelesen komunitateari nahiz Québec-eko gizarteari beren ekarpena eginez. Zentzugabea da beste herrialde batzuetatik etortzen diren ikasleek ordaintzen dituzten eskola gastuak Kanadako beste probintzia batzuetatik etorritakoek ordaintzen dituztenak baino baxuagoak izatea.\nOsasun eta gizarte zerbitzuak ingelesez izateko aukera\nProbintziako gobernuak osasun eta gizarte zerbitzuak ingelesez ere ematen direla zaindu behar luke, osasun eta gizarte zerbitzuak ingelesez izateko aukera bermatzen duten planak Québec-en ongi gauzatzen diren ala ez jakiteko. Osasun arloko profesionalei egiten zaizkien hizkuntz probak berrikusi behar dira eta horrez gain, horiei egiten zaizkien probetan beraiek osatzen duten biztanle-multzoaren konposaketa islatzen duten probak egiten direla bermatzen duen formula bat sortu behar da. Baina ez hori bakarrik; proba guztiak medikuen elkargoak edo dagokion osasun erakundeak berak administratu behar lituzke. Proba horiek arrakastarik izango ez balute horien ordez gobernuak eskainitako hizkuntz prestakuntza jarraitzeko beharra ezarri behar litzake. Gobernuak osasun arloko profesional guztiei lantokian hizkuntz prestakuntza eskaini behar lieke, beharra baldin badute. Hizkuntza frantsesaren Gutuna aldatu egin behar litzake ondorengo puntuetan:\nGaixo batek osasun eta gizarte zerbitzuak bere hizkuntzan jasotzeko duen eskubideak, hizkuntz politiken eta langile baten frantsesez lan egiteko eskubidearen aurrean lehentasuna izan behar du. Hiztun ingelesen komunitatearen beharrei hobeto erantzuteko bere zerbitzura dauden erakundeek elebidunak izan behar dute, haien bezeroen %10 baino gehiago ez baitira frankofonoak.\nHiztun ingelesen komunitatearentzat osasun zerbitzuen koordinatzaile zerbitzuak ziurtatu behar dira, Kanada-Québec hitzarmenean aurreikusitakoari jarraituz. Osasun zerbitzuak ingelesez ematen direla ziurtatzen duten koordinatzaileen zeregina ezinbestekoa da hiztun ingelesen komunitateak osasun eta gizarte zerbitzuak ingelesez behar bezala jasotzen dituela ziurtatzeko eta aldi berean komunitatearen eta hura zerbitzatzen duten erakundeen arteko lotura-agentearen zeregina betetzen du. CLSC direlakoek ekipamendu hobeak izan ditzaten beharrezko dirulaguntzak ematea, zahartzen ari den hiztun ingelesen komunitatearen zerbitzu eskaera gero eta ugariagoei erantzun ahal izateko etxean arreta emanez.\nHeziketa ingelesez jasotzeko aukera\nQuébec-eko Batzar Nazionalak, Kanadako konstituzioaren 59(2) artikuluan xedatutako obligazioen arabera jardun dezala eta indarrean jar dezala aipatu konstituzioko 59(1) artikulua baliogabetzeko Kanadako gobernuari baimena emango dion legeria, hain zuzen ere aipatutako Batzar Nazionalak, hizkuntza frantsesaren Gutunaren sarrerako klausularekin bat eginik duen artikulua, horrek justiziaren eta irekitasunaren izpiritu eta letrari lotzen baitio. 73.5 artikulua, zera dioena: «1977. urteko abuztuaren 26an Québec-en bizi zen ama edo aita duten haurrek, ingelesezko lehen mailako heziketa Québec-etik kanpo jaso badute, baldin eta ikaskuntza horiek Québec-etik kanpo jasotako lehen mailako ikaskuntzen zatirik handiena badira» beste testu honekin aldatua izan dadila:\n«Québec-en bizi zen ama edo aita duten haurrek, ingelesezko lehen mailako heziketa Québec-etik kanpo jaso badute». Hizkuntza frantsesaren Gutunean hezkuntzari dagokionez xedatutakoa ez dela batxilergoan (cégeps» delakoetan) betetzen. Alliance Québec erakundeak zera gomendatzen du: Hezkuntza ministerioak eskola frantsesa egitera behartuta dauden hiztun ingelesek bi hizkuntzen (frantsesaren nahiz ingelesaren) ikaskuntza hobetu dezaten beharrezko baliabide finantzarioak eman ditzala eta beharrezko neurriak har ditzala.\nAzkenik, azpimarratzea merezi du hizkuntza frantsesa garatu eta hedatu egin dela 101. Legea onetsi zenetik. Etorkizunera begiratzeko ordua da, Québec-eko biztanle guztien oparotasun ekonomiko, sozial eta kulturala ziurtatzeko lanean hasteko ordua.\nAmaitzeko, Batzordeko kideei eskerrak eman nahi dizkiegu eskaini diguten denbora eta arretagatik.


Espainiak lehen aldiz gainditu ditu 1.600 organo-emaile eta 4.000 transplante urtean | Consumer\nEspainiak lehen aldiz gainditu ditu 1.600 organo-emaile eta 4.000 transplante urtean\nIaz, guztira, 4.028 transplante eta 1.605 emaile egin ziren, eta dohaintza-tasa 34,3 emaile izan zen milioi biztanleko.\nTrinidad Jiménez Osasun eta Gizarte Politikako ministroak iragarri duenez, Espainiak 1.600 organo-emaile eta 4.000 transplante baino gehiago egin zituen lehen aldiz 2009an, Transplanteen Erakunde Nazionalaren (ONT) azken jarduera-balantzearen aurkezpenean. Hala, Jimenezek nabarmendu duenez, “gure herrialdeak berretsi egin du, berriro ere, duela 18 urtetik, arlo horretan etengabe duen lidergoa”.\nONTren datuen arabera, Espainiak 4.028 transplante eta 1.605 emaile egin zituen 2009an, eta horrek errekor berria ekarri du gure herrialdeko transplanteen historian. Dohaintza-tasa 34,3 emailekoa izan zen milioi bat biztanleko (pmp), munduko handiena, 8 puntutan gainditzen baitu Estatu Batuetako batez bestekoa (26,3 pmp) eta ia bikoiztu egiten baitu EBko batez besteko tasa (18,1 pmp). Osasunaren titularrarentzat, kopuru horiek azaltzen dute Espainiako transplante-eredua mundu osoko eredu bihurtu dela.\nGuztira, emaileen kopurua %1,8 igo zen, eta, horri esker, transplanteak %2,1 handitu ziren, maximo historikoekin giltzurrunean (2.328) eta biriketan (219). Gorakada hori adinekoen ekarpenari esker gertatu zen, izan ere, dohaintza-emaileen %44,6 60 urtetik gorakoak ziren, eta %8,7 bakarrik zetorren zirkulazio-istripuen ondoriozko heriotzetatik. Eta emaileen heriotza-arrazoiei dagokienez,% 64,3 garuneko hemorragia izan zen.\nONTren datuek ere erakusten dute emaile biziaren giltzurruneko transplanteen hazkunde ikusgarria (% 50); 2008an 156 izatetik 2009an 235 izatera igaro ziren. Modalitate hau, dagoeneko, Espainian egindako giltzurruneko transplante guztien %10 da. Hala, bada, ONTren helburua bete da: giltzurrunen zuzeneko donazioa handitzea, 2010ean giltzurruneko transplante guztien %10-15 izatera iritsi arte. Era berean, emaile biziaren gibel-transplantea %3,6 hazi zen, eta iaz 29 izan ziren guztira.\nBizirik dagoen odola emateko programaren barruan, ministroak giltzurruneko transplante gurutzatua abian jarri zela azpimarratu du. Transplante horren lehenengo bi bikoteak (bi emaile eta bi birlandatu) arrakastaz parte hartu zuten uztailean. Gaur egun, 26 bikote daude programa honetako itxaron zerrendan.\nTrinidad Jiménezek joan den urteko mugarri historikotzat hartu du egun bakar bateko odol-emate eta transplanteen errekorra —martxoaren 28a—: 13 emaile, 32 transplante eta 23 ospitale (zortzi autonomia-erkidegotakoak, zazpi aireportu zibil, sei aire-konpainia eta 500 pertsona baino gehiago). Gainera, Pedro Cavadas doktorearen taldeak Espainian egindako lehen aurpegi-transplantea aipatu zuen, hizkuntza eta baraila barneratzen dituen munduko lehena.\nAutonomia-erkidegoka, Kantabria izan zen dohaintza-tasarik handiena izan zuen eskualdea: 61 emaile milioi biztanleko. Ondoren, Errioxa (56,3) eta Asturias (41,3). Emaile-kopuruari dagokionez, Katalunia (+34 emaile), Madril (+15) eta Andaluzia (+14) izan ziren hazkunderik handiena izan zuten autonomia-erkidegoak kopuru absolutuetan; Errioxa (+% 50), Kantabria (+% 50), Nafarroa (+% 35,7), Extremadura (+% 15,4) eta Katalunia (+% 14,7) izan ziren gehien hazi zirenak.\nEmaile gehien erregistratu zituen ospitalea Madrileko urriaren hamabia izan zen (64); Kordobako Sofia Erreginak, berriz, emaile gehiago izan zituen entzefalo-heriotzan (56). Urriaren 12ko Ospitaleak ere errekorra izan zuen giltzurrun-transplanteetan (186); Bartzelonako Klinikak eta Probintziak, berriz, emaile biziaren giltzurruneko transplanteetan (60) eta Valentziako Fedean (117) lortu zuen.\ndohaintza-tasa emaileak pasado año-eu transplanteak urteko transplanteak


kritiken hemeroteka » Ez da erraza gizon on bat aurkitzea\n« Autofikzio bat historiara | Ederra bai, ihesa »\nEz da erraza gizon on bat aurkitzea / Flannery O'Connor (Itziar Otegi) / Alberdania-Elkar, 2009\n“Ez da erraza gizon on bat aurkitzea” dio Flannery O’Connor-en ipuin ezagunenaren izenburuak, beste sei ipuinekin batera (Ibaia, Agian zurea izango da salbatuko duzun bizia, Fortunak jotzen zaituenean, Espiritu Santuaren tenpluak, Gezurretako negroa, zirkulu bat suaren erdian, Azken orduko enkontrua etsaiarekin, Landajende zintzoa, Pertsona deserritua), aldi berean Itziar Otegi itzultzaileak euskarara ekarri digun bilduma interesgarri honen izenburu ere badenak.\nGauzak sinplifikatzea bada ere, esan dezakegu XX. mendeko literatura estatubatuarrak bi joera nagusi izan dituela: hiri girokoa (Fitzgerald, Auster, Henry James, Dorothy Parker, Carver, Cheever..) eta landa girokoa, “hegoaldeko gotikoa” ere deitu izan zaiona (Faulkner, Melville, Truman Capote…). Bigarren eremu honetakoa dugu Flannery O’Connor, landa giroko gogortasun, min eta desesperazioak ipuinetara ekarriko dizkiguna. Erlijioaren, esklabutzaren, eta salbazio-bilaketaren oihartzunak aurkituko ditugu etengabe ipuinotan, bai bere estilo eta efektuengatik, bai ipuinen amaiera bortitzengatik, baita istorioak harilkatzeko duen indar eta aberastasunarengatik, Itziar Otegik berak dioenez: “Bere bortizkeria ulertzeko, benetan ulertzen saiatu behar da. Idazle estatubatuarraren ustez, inguruan zuen jendea lozorroan zegoen eta horri aurre egiteko literatura groteskoa egiten zuen; ‘jendea esnatzeko’, alegia”.\nBietatik du O’Connor-en literaturak, errealismotik eta fantastikotasunetik, nahiz eta errealismo magikoaren barruan sartzerik ez dagoen. Pertsonaia berezi bezain errealak aurkituko ditugu, errealitatea bere gordinean azaldu bai, baina haien irtenbideak (edo salbabideak) fantastikotasunetik hurbileko eremura eramango gaitu. Mina, umilazioa sentiarazi egingo dizkigu O’Connor-ek bere idaztankerarekin, idaztankera indartsu, pletoriko bezain detailistarekin.\nAipatu besterik ez dut egin nahi —inork horretaz pentsatu edo are eztabaidatu nahiko balu ere— nik bederen ez nukeela jakingo, ipuinak nork idatziak diren jakin ezean, emakumezko batek ala gizonezko batek idatziak diren. Horretantxe utziko dut kontua.\nBerebiziko garrantzia du, nik uste, O’Connor-en ipuin hauen literatur balioaz jabetzeko Itziar Otegik liburuaren hitzaurrean ematen digun pista, O’Connor-en beraren hitzetan emana: “Hegoaldean korapilo eta kontraesan oro loratzen da. Hemengo idazle gazte eta on askok uste dute ondo idazteko egin behar duten lehen gauza zera dela: nabarmen Hegoaldekoa den eta gure hizkera darabilen pertsonaiarik ez erabiltzea. Iruditzen zaie bestela idazle erregional bihurtuko direla. Baina kontua da ezin duzula pertsonaia bati buruz askorik esan, bere gizartetik mozten baduzu. Erabiltzen dugun hizkeran nahasita daramatzagu gure historia eta sinesmenak eta ohiturak eta bizioak eta bertuteak. Ezin duzu ezer esanguratsurik esan pertsonaia bati buruz ez baduzu bere testuinguru sozialean kokatzen”.\nEta begien bistakoa da I. Otegi ere efektu horren bila aritu dela, baita lortu ere, ondo landuta eskaini digun euskarazko bertsioan. Sintaxiari dagokionez, segida naturalean irakurtzen den horietakoa da eta lexikoaz denaz bezainbatean, berriz, behar denean ausart eta konplexurik gabe jokatzen du (negro, mesanotxe, igual, enkontru, deserritua…) eta behar denean euskarak oso bereak dituen formak erabiliz (suhi-gose izan…), baita, sentimendu-maila kontuan harturik, lizentziak hartuz ere (atta, mattagarriena, mattia…). Maila handiko itzulpena maila handiko literaturarentzat.


author_facet:"Euskadi. Hezkuntza, Unibertsitate eta Ikerketa Saila" topic_facet:"Lanbide Heziketa" topic_facet:"Fabrikazioaren Automatizazioa (Modulua)" topic_facet:"Linea Automatizatuen Eroapena eta Mantentze Lanak (Modulua)" topic_facet:"Sistema automatizatuak (Modulua)"\nEgilea: Euskadi. Hezkuntza, Unibertsitate eta Ikerketa Saila Proposatutako gaia: Lanbide Heziketa Proposatutako gaia: Fabrikazioaren Automatizazioa (Modulua) Proposatutako gaia: Linea Automatizatuen Eroapena eta Mantentze Lanak (Modulua) Proposatutako gaia: Sistema automatizatuak (Modulua)\n1 Automatizazioa eta robotika industriala (Heziketa Zikloa). Goi maila 1 Elektrizitatea eta Elektronika (Lanbide Arloa) 1 Elektrizitatea eta automatismo elektrikoak (Modulua) 1 Fabrikazio Mekanikoa (Lanbide Arloa) 1 Fabrikazio Mekanikoko Sistema Automatikoen Programazioa (Modulua) 1 Fabrikazio mekanikoko produkzioaren programazioa (Heziketa Zikloa). Goi maila Gehiago ... Fabrikazioaren Automatizazioa (Modulua) 1 Galdaketa eta pulbimetalurgiaren bidezko produkzioa (Heziketa Zikloa). Goi maila 1 Industria-robotika (Modulua) 1 Instalazioa eta mantenimendua (Lanbide Arloa) 1 Lan giroko harremanak (Zeharkako Ikasgaia) Lanbide Heziketa Linea Automatizatuen Eroapena eta Mantentze Lanak (Modulua) 1 Mantentze-lan elektromekanikoa (Heziketa Zikloa). Erdi maila 1 Mekanizazioa (Heziketa Zikloa). Erdi maila 1 Mekatronika Industriala (Heziketa Zikloa). Goi maila 1 Muntaia- eta mantentze-lan elektriko/elektronikoak (Modulua) 1 Produkzioko Sistema Automatikoen Muntaia eta Mantentze Lanak (Modulua) 1 Sistema Elektrikoaren eta Elektronikoaren Muntaia eta Mantentze Lanak (Modulua) 1 Sistema Hidraulikoaren eta Pneumatikoaren Muntaia eta Mantentze Lanak (Modulua) Sistema automatizatuak (Modulua) Guztiak ikusi ... gutxiago ...


Irekia Eusko Jaurlaritza - Gobierno Vasco :: Argi berdea Donostialdeko Metroko sarbide ahoen diseinu lehiaketaren azken fasearentzat\nArgi berdea Donostialdeko Metroko sarbide…\nArgi berdea Donostialdeko Metroko sarbide ahoen diseinu lehiaketaren azken fasearentzat\n\nArgi berdea Donostialdeko Metroko sarbide ahoen diseinu lehiaketaren azken fasearentzat Iturria: Irekia\n\nDonostialdeko Metroko sarbide ahoen diseinu lehiaketaren bigarren eta azken fasearen aurkezpena Iturria: Irekia\nEpaimahaiak, lehen fasea gainditu zuten zazpi proposamenen eta nazioarteko panoramako bost arkitekto ospetsuk aurkeztuko dituzten lanen artean aukeratu beharko du\nDonostialdeko Metroaren Sarbide Ahoen Diseinu Lehiaketaren epaimahaiak, Iñaki Arriola, Eusko Jaurlaritzako Etxebizitza, Herri Lan eta Garraio Sailburua buru duela, ikusi eta berehala, Donostialdean eraikiko den metroa identifikatuko duen eta metroaren eraginpeko gunean bizi diren pertsonak metroarekin identifikaturik sentiaraziko dituen proposamena aukeratuko du uda ostean.\nArriola epaimahaiko beste kide batzuekin batera azaldu da, lehiaketa horren bigarren fasearen berri emateko. Bertan, lehen fasea gainditu duten zazpi diseinuek eta parte hartzeko gonbidapen berezia jaso duten mundu mailako izen handiko bost arkitektok aurkezturikoek hartuko dute parte.\nEpaimahaiko kide guztiek lehiaketak sortu duen interes handia azpimarratu dute. Izan ere, goi mailako 116 proposamen aurkeztu baitira, eta horrek asko zaildu du zazpi finalistak aukeratzeko lana. Izan ere, aurkezturiko lanen kalitatea eta kopurua ikusirik, epaimahaiak, salbuespen gisa, ideien fasea gainditzea lortu duen diseinuen kopurua bostetik zazpira zabaltzea erabaki du.\nAukeratu diren zazpien gaiak honako hauek dira:\nLirain, eskailera estaltzen duen metalezko sareta baten bitartez eraikitako azalera alabeatua. Bere itxura kurbatuak gora egiten du, eskaileraren maldaren inklinazioari jarraituz, eta, bizirik dagoen organismo batean sartuko bagina bezala sartzeko gonbidapena luzatzen digu. Egitura altzairuzko profilen eta korapiloen bitartez eratzen da, eta estaldurarako beira edo ehun plastifikatua proposatzen da.\nTirain, olatuak, beti berdinak eta beti desberdinak. Altzairu herdoilezinezko hodiz eginiko egiturari loturiko gelaxkatxoz osaturiko panelak. Panel zeharrargitsuen artean egiturak uzten dituen hutsuneetan, gauez ikustean piezak argi fanal bilakatuko dituzten led panelak egongo dira.\nVitaminae, marmokaren antza ematen dion itxura, barrualdean gertatzen dena islatzen duen izaki bizidun gisa arituz. Produktu industrial gisa ulerturiko elementua da, eta bi materialekin baino ez da lanik egiten: lurra ukitzen duen eta lurrari egokitzen zaion harrizko zokaloa eta korlana, bere ezaugarriak aldatu gabe, zeharrargitsua, gardena edo opakoa izan daitekeen materiala.\nBalea, inspirazio naturala duen bolumen organikoa. Soslai herdoilezina Markinako marmol beltzaren gainean ezartzen da, aurrerapenaren eta historiaren arteko batasuna sinbolizatuz.\nLux, gauez, bere ingurunerako argi iturri bilakatzen den diedro zeharrargitsu argiduna. Egitura nagusia, altzairu galvanizatu soldatudun hodizko profilen erretikulak osatzen du, eta estaldura beira tenplatu laminarrez egiten da.\nWww, itsasoa, mendia, zeruertza, zerua, gizarte industriala eta altzairua dira proposamena inspiratzen duten elementu geografikoak eta kulturalak. Bi espiral, altzairuzkoa bata, beirazkoa bestea.\nEl Pliegue, bere hurbileko ingurunearekin integratu daitekeen sistema malgua. Ideiaren jatorria lurraren manipulazioa da. "Oskolaren" egitura nagusia, obran muntaturik datozen aurre-fabrikaturiko hormigoizko panelen bitartez egiten da. Barrualdetik luzitu egingo dira, eta kanpoaldean zeramikazko piezekin estaliko dira.\nHemendik aurrera, protagonistek bi hilabete izango dituzte beraien zirriborroak garatzeko. Azken emaitza, udan Donostian egingo den jende aurreko erakusketan aurkeztuko da. Hala nahi duten pertsona guztiek iradokizunak edo iritziak aurkeztu ahal izango dituzte, azken produktua hobetu ahal izateko.\nNazioarteko bost arkitekto\nLehen fasetik datozen zazpi finalistei, epaimahaiak bigarren eta azken fasean parte hartzeko epaimahaiak aukeratu dituen bost arkitektoen proposamenak gehitu beharko zaizkie. Guztiek ere curriculum zabala eta inork zalantzan jartzen ez duen ospea dute:\nJuan Navarro Baldeweg (Santander, 1939), Madrilgo Arkitektura Goi Eskolan Doktoratua 1969an. Eskola horretako Proiektu Katedraduna da 1977tik. Irakasle izan da Bostonen, Pennsylvanian eta Yalen. 2008an Espainiako Arkitekturaren urrezko domina eman zioten. Bere lanen artean honako hauek azpimarra daitezke, beste batzuen artean: Toledoko Ateko Gizarte Zerbitzuen Zentroa eta Liburutegia (Madril, 1992), Salamancako Jaialdien Jauregia (1992), Extremadurako Juntako sailen egoitza (Mérida, 1995), Salvador Allende Museoa eta Kultur Zentroa (Santiago de Chile, 1993).\nSnohetta: 1989an Oslon sorturiko arkitektura, paisajismo eta interiorismo estudioa da. Arrakastaz beteriko karrerari hasiera eman zitzaion bost arkitekto gaztek, Egiptoko Alexandriako Liburutegi berria diseinatzeko nazioarteko lehiaketa ospetsua irabazi zutenean. Gaur egun, enpresak hainbat herrialdetako 115 langile baino gehiagok osaturiko lan taldea du, eta hainbat proiektu eramaten ditu aurrera kontinente guztietan. Snøhettaren diseinuak erreferentzia puntu bilakatu dira mundu osoko arkitekturarentzat. Horietako batzuk garrantzi historiko handia ere badute, New Yorkeko Zero Gunean Irailaren 11ko Oroitzapeneko Zentroaren edo Memorialaren eraikuntza, besteak beste.\nRichard Rogers (Florentzia 1933), 2007an, bere karrera bikaina dela eta, Arkitekturako Pritzker Saria irabazi zuen arkitekto britainiarra. Bere lanen artean azpimarratzekoak dira Pariseko Georges Pompidou zentroa, Estrasburgoko Giza Eskubideen Gorte Europarra; Londoneko Millennium Dome, Barajaseko aireportuko T-4ko eraikinak eta New Yorkeko Dorre Bikiak zeuden World Trade Center Tower 3.\nMarcio Kogan (Sao Paulo-Brasil, 1952), 2009an Leafs Awards eta 2010ean Design Awards sariak lortu zituen arkitekto brasildarra. Une honetan bere karrerako unerik hoberenean dago. Bere lan gehiena Brasilen burutu du, eta Hego Amerikako arkitektorik hoberenetakotzat hartua dago.\nThom Mayne: (Waterbury Coneccticut, 1947), 2005ean Pritzker saria lortu zuen arkitekto estatubatuarra. Kaliforniako University of Southern izenekoan lizentziatu zen 1968an, eta 1992tik Arteen eta Letren Akademia Amerikarreko kide da. Bere arkitekto lanarekin batera Kaliforniako Unibertsitateko irakasle eta mundu osoko unibertsitateetako irakasle bisitari lanak ere egiten ditu. Arkitektura berritzaile garaikidearen ordezkarietako bat da. Mayne forma berrien etengabeko bilatzailea da, eraikin erabilgarrien eta zirikagarrien sortzailea, eta artea eta gaur egungo teknologia erabiltzen ditu estilo dinamikoa sortzeko. Bere lan nagusiak Zilarrezko Etxea (1984), Delmar Etxea (1976), Blades Residence (1995) eta Seuleko Dorrea (1997) dira.\nAzkenik, epaimahaiak proposamen edo lehiakide bakarra aukeratuko du, eta irabazleak, eraikuntza proiektua idazten den bitartean sarbide ahoen diseinu arkitektonikoan aritzeko agindua jasoko du. Eraikuntza proiektua, bere unean burutuko den lehiaketa publikoan esleipena lortzen duen ingeniaritza enpresak egingo du.\nEusko Jaurlaritzako Garraio Sailaren esku dagoen ETS erakunde publikoak aldaketak sartu ahal izango ditu proiektuan, bidezkoak iruditzen zaizkion alderdi guztietan, etorkizunean eraikiko den Metroaren gainerako proiektuekin hobeto koordinatzeko eta homogeneizatzeko.\nETS-ren eta Euskal Herriko Arkitektoen Elkargo Ofizialaren (EHAEO-COAVN) artean sinaturiko hitzarmenari esker, erakunde horrek, bere Lehiaketa Bulegoaren bitartez, dokumentazio teknikoa prestatzeko, lehiaketa profesionalen artean hedatzeko eta lehiaketaren kudeaketarako beharrezkoak diren idazkaritza lanak hartuko ditu bere gain, lehiaketak dituen bi faseetan.\nkortea_arriola_bigarren_fas... behera kargatu (0 Byte)\nkortea_arriola_foru_aldundi... behera kargatu (0 Byte)\ntotala_arriola_bigarren_fas... 20 MB\ntotala_arriola_foru_aldundi... 30 MB\nrecursos_arriola_metro_dono... 30 MB\nCurriculum_Arquitectos_Pres... 4 MB (application/zip)\nBALEA.jpg 2 MB (image/jpeg)\nLIRAIN.zip 2 MB (application/zip)\nPLIEGUE.zip 3 MB (application/zip)\nTIRAIN.zip 2 MB (application/zip)\nVITAMINAE.zip 4 MB (application/zip)\nWWW.zip 400 KB (application/zip)\nConcurso_Bocas_de_Metro_SS.pdf 1 MB (application/pdf)\nLUX.jpg 2 MB (image/jpeg)\nSnohetta estudioak irabazi du Donostialdeko Metroaren Sarbide Ahoen Diseinu Lehiaketa\nIrekiak orri nagusi berria aurkeztu du\n2012.eko abuztuak 17\nIntxaurrondok, Norvegiako diseinua duen Donostialdeko Metroko lehen markesina izango du datorren astetik aurrera\nEbazpena, Kanpo Harremanetarako idazkari nagusiarena, 2015. urteko ekitaldian kanpoko euskal etxeak dauden tokietara bira kulturalak egiteko diru-laguntzetara biltzeko deia egiten duena. (2015-02-24(e)ko Kontseiluan hartutako erabakiaren laburpena)\nEuskal etxeak dauden tokietara bira kulturalak egiteko diru-laguntzak (2011-03-01(e)ko Kointseiluan hartutako erabakia)\nAGINDUA, 2016ko apirilaren 14koa, Hezkuntza, Hizkuntza Politika eta Kulturako sailburuarena, 2015-2016 ikasturteko Batxilergoko Sari Bereziak arautzeko dena.\n3633/2018 EBAZPENA, azaroaren 26koa, Bilbao-Basurto Erakunde Sanitario Integratuko zuzendari gerentearena, ekainaren 1eko 2600/2018 Ebazpenak dituen akatsak zuzentzeko, azken honen bidez, deialdia egin zen Biokimikako eta Larrialdietako Laborategiko zerbitzuburu…


Irudi gorrien zeramika - Wikipedia, entziklopedia askea.\nIrudi gorrien zeramika\nIrudi gorrien zeramika greziar zeramikako estilo figuratiborik garrantzitsuenetako bat da. Atenasen garatu zen K. a. 530ean eta K. a. III. menderarte erabili zen. Aurretik nagusi izan zen irudi beltzen zeramika ordeztu zuen hamarkada batzuren ondoren. Bere izena atzealde beltzean irudikatuta dauden irudi gorriengatik jasotzen du, aurreko estiloarekin kontrastea eginez, atzealde gorrian irudikatutako irudi beltzak zituena.\nAtikaz gain, ekoizpen eremurik garrantzitsuenak Magna Graecian (gaur egungo Italiar penintsularen hegoaldea eta Sizilia uhartea) egon ziren. Estiloa Antzinako Greziako beste toki batzuetan adoptatu zen. Etruria Greziatik kanpo ekoizpen eremu garrantzitsu bat izan zen.\nIrudi gorrizko atikar ontziak Grezia guztian eta Mediterraneotik haratago esportatu ziren. Denbora askoan zehar, kalitatezko zeramikaren merkatuan nagusi izan ziren. Soilik ekoizpen gune gutxi batzuk lehiatu ahal izan zuten Atenasekin, berrikuntza, kalitate eta ekoizpen ahalmenari dagokionez. 40.000 ale eta ontzi zati baino gehiagok iraun dute egundaino. Bigarren ekoizpen gunerik garrantzitsuena zen Magna Graeciatik 20.000 ale kontserbatu dira.\nHauek aztertu zituzten lehenak izan ziren John D. Beazley eta Arthur Dale Trendallen garaitik asko aurreratu da arte honen estiloaren azterketan, ontzi askoren fabrikazioa artista edo eskola zehatzei eman zaielarik. Irudikatutako irudiak antzinako Greziako mitologia, ikonografia, eguneroko bizitza eta kulturaren historia aztertzeko ebidentzia ordezkaezinak dira.\n1 Irudi gorrien agerpena\n2 Irudi gorrien teknika\n3 Irudi gorrizko zeramikaren margolariak\nIrudi gorrien agerpenaAldatu\nK. a. 530 inguruan, Andozides atenastar buztingilearen lantegian, irudi beltzezko zeramika tradizionalaren ordez irudi gorrizko zeramikaren estiloa ezarri behar zuen berrikuntza teknologikoa garatzen ari zen (ontziaren hormak osorik estaltzen zituen barniz geruzatik erreserbatuak). Andozidesek irudi beltzak ordeztu zituen, anfora panatenaikoetan izan ezik.\nTeknika berri honek errealitatetik gertuago zegoen irudikapen bat ahalbidetzen zuen, irudiei teknika zaharrak itzalaren opakotasunarekin modu ez naturalean zehazten zuen argia itzuliz.\nZeramika mota honen aitzindariak K. a. VI. mendearen amaieran Eufronios, Eutimides eta Finzias izan ziren, artean eta bizitzan elkartuak, errepliken elkartruke bizitik ebazten denez, lagunen arteko elkarrizketa bezala, euren ontzietako elezahar ugarietan ikusten dena. Aristokrata gazteei eginiko erreferentziek Atenaseko urrezko gazteriarekin kontaktuak iradokitzen dituzten bitartean.\nEufroniosen ibilbidea, ikusmeneko arazoren batek goizegi hautsia Beazleyren hipotesi baten arabera, eskortzoari eta gizonen anatomiaren analisiari aurre egiten dien energiagatik bereizten da, eskultura garaikidearen eboluzioarekin bat datorrelarik, bereziki baxuerliebeetan.\nEutimides, aldiz, joera sintetiko baten eredua da, non inguruaren arintasunak muskulaturaren zatiketaren gordintasuna leuntzen duen.\nAipaturiko aitzindariek ohi tamaina handiko ontzietan margotzen badute, handitasunerako duten joera goraipatzen dutenak, kalkulu estadistiko batek irudi gorrien lehen garaian margotutako hamar ontzitik zortzi kilix motakoak direla adierazten du, hau da, bi kirten dituen ontzi bat, eta, kanpoaldeko hormak ezezik barnealdeako zirkulua, tondoa deritzona ere margotuta duena.\nKilixa da irudi gorriak margotzeko formarik gogokoena garai arkaiko eta serioetan. Hauen apainketan espezialistak, beste batzuen artean, Oltos, Epikteto, Panaitioseko margolaria, Onesimos (azken bi hauek Eufroniosen eskolakoak, beharbada pertsona bakarra ziren eboluzio artistikoaren fase ezberdinetan), Brygos margolaria, Makron, hauek berriagoak, eta [[Durides] dira, azken honek artista garai luzea izan zuelarik, K. a. 500etik K. a. 460 arte.\nEgunerokoa eta heroikoa, banakakoa eta kolektiboa den errealitatearen laburpen handi bat, ahal ziren erregistro guztietan, gerra eta orgien bortizkeriatik hasi eta jainkoen izukaitzeneraino dihoa kanpoaldeko jarraikako errenkadetan, eta oso gertakari aipagarriekin berrinterpretatzen da ontzien barnealdean.\nHeroien irudikapenetan Heraklesek bere nagusitana Teseori uzten dio, Klistenes legegileak kodetutako demokrazia berriaren testuinguru ideologikoan.\nGizonezkoen biluztasunak, eta ondoren emakumezkoenak, Onesimosen eskutik, egitura koherentzia handi bat hartzen du, keinu atletikoak goraipatua, eta agure eta gaztearen espresioak ere hasten dira agertzen Brygos margolariaren sorta aberatsean.\nBaina irudi gorrien zeramografiaren bigarren belaunaldiko pertsonaiarik aipagarrienak, pisistratotarren erorketatik atenastar inperialismoaren garaipen bikoitzera doazen hiru edo lau hamarkadetan, Kleofrades margolaria eta Berlingo margolaria dira, ezberdinak baina gehigarriak: lehena, beharbada korintoarra, Eutimidesen ikaslea, narrazio piktorikoaren komunikazio ahalmenak saiatzeaz aspertzen ez dena, eta Berlingoa, izaera kontenplatibokoa, kaligrafia argiarekin eta marrazkiaren erabateko ziurtasunez, ontziaren albo banatan irudi bat edo gutxi marrazten dituena, sekula nabarmena ez den baina nahiko argi ulertzen den testuinguru narratibo batetik isolatua.\nIrudi gorrien teknikan, hondoa margo beltzez betetzen da, eta soilik xehetasun txikiak margotzen dira, margotu gabeko zatiek atenastar buztinaren kolore gorria hartzea ahalbidetuz, oxigenoaren presentzian errea izan ondoren.\nIrudi gorrien teknikaAldatu\nIrudi gorrien zeramikazko zati bat sortzeak buztingilea eta margolariaren arteko elkarlaguntza estu bat eskatzen zuen. Buztingileak forma emango zion buztin zatiari eta margolariari ematen zion buztina oraindik bustia zegoen bitartean. Margolariak ontzia hondoko koloreak eta xehetasunak jartzeko egurrezko edo hezurrezko xiringa bati eragiten zion ahotxo bat zuen gozogintzan erabiltzen den antzeko mahuka baten antzeko tresna bat erabiliz margotzen zuen.\nMargoak kolorea soilik behin labetik atera ondoren hartzen zuenez, margolariak ia buruz margotu behar zuen, bere aurreko lana ikusi ezinda. Gainera, koloreak buztina bustia zegoen bitartean eman zitezkeen, eta, beraz, margolariak oso azkar lan egin behar zuen. Irudi gorrien teknikarekin margotutako kratera handietan honek hamarnaka milaka lerro aplikatu zirela esan nahi du, bakoitza hain zuzen ere behar zen tokian amaitzen zen lanaren xehetasun trinkoan kointzidentziak eragozteko. Muga hauek gora-behera, irudi gorrien margolariek trinkoa eta xehetasunez betea zen estilo bat garatu zuten.\nIrudi beltzen lehen teknikan lan egin zuten margolariak euren irudiak batzuk besteengandik ondo bananduak mantentzera behartuak izan ziren, baita euren marrazkiaren konplexutasuna mugatzera ere; lehen planoko elementu guztiak itzal beltz berarekin estaliak ziren unetik, kointzidetzen zuten bi irudi ezberdinezinak izan zitezkeen. Zirriborro sinpletik haratagoko xehetasun anatomikoak ia ezinezkoak ziren irudi beltzen teknikan, irudi beltzetatik soilik kolore kopuru mugatu bat (nagusiki zuri gordin bat) nabarmenduko zirenean.\nKontraste bezala, irudi gorrien teknikak askatasun handiagoa ahalbidetu zuen. Irudi bakoitza hondo beltzaren aurka siluetatua izan zen, antzokiko argiak argitua izan balitz bezala, eta gorria beltzaren gainean askoz eskema naturalagoa zenez, artistak erabil zitzakeen kolore aniztasun handiagoarekin batera, irudi gorrien margolariek xehetasun anatomikoak zehaztasun eta barietate handiagoz erretratatzea ahalbidetu zuen.\nMargolarien talde aitzindariak bereziki irudi gorrien teknika aurretik lehenagoko estiloetan sekula ikusi ez zen naturaltasun bat lortzeko erabili zuen. Gizakiak eta animaliak postura naturalistetan anatomia eskematiko baina zehatzetan erretratatuak izan ziren, eta eskortzo eta ilusiogile perspektibaren teknika irudi gorrien teknikaren askatasun erlatiboa erabili ahal izateko garatu zen. Ondorengo artistek, irudi gorrien teknikaren mugak aztertuz, berriz zuria erabili zuten xehetasun kolore bezala (ia utzia izan zena irudi gorrien teknikaren amaieran), eta urre kolorearen erabilera zabala irudi gorrien estiloan integratu zen.\nIrudi gorrizko zeramikaren margolariakAldatu\nIrudi beltzen zeramika


Romulo Augustulo - Wikipedia, entziklopedia askea.\nRomulo Augustulo (latinez: Flavius Romulus Augustus; c. 460 - 476 ondoren, 488 baino lehen), azken mendebaldeko erromatar enperadorea izan zen.\n475eko urriaren 31 (egutegi gregorianoa) - 476ko irailaren 4a (egutegi gregorianoa)\n← Julio Nepote\nRavenna, 460 (egutegi gregorianoa)\nCastel dell'Ovo, 527 (66/67 urte)\nGermaniar jatorrizko Flavio Orestes politikaria eta gerlaria zuen aita (Atilaren jenerala izan zen ere). Flavio Orestes "Magister militum" (Armadaren burua) izendatu zuen Julio Nepote mendebaldeko enperadoreak 475ean. Urte horretako abuztuaren 28an, Orestesek Ravenna hiriburua kontrolpean eduki ahal izan zuen estatu-kolpe baten bidez. Julio Nepotek Dalmaziara joan behar izan zuen, nondik gobernatzen segitu zuen hil zen arte, 480an.\nHala ere, Flavio Orestes benetako gobernatzailea bilakatu zen. Bere burua kargurako egokirik ez ikusita, semea izendatu zuen enperadore 475eko urriaren 31n. Ekialdeko enperadoreek, Zenonek zein Basiliskok, ez zuten enperadore berria onartu.\nRomulok ume edo nerabe bat izan behar izan zuen izendapenaren garaian. Aitak gobernatu ahal izateko panpina baino ez zen. Hala ere, handik gutxira germaniar batzuk matxinatu ziren Orestesek lursoroak emateari uko egin zionean. Haien buruzagiak, Odoakrok, Orestes atzeman eta hil egin zuen 476ko abuztuaren 28an.\nOdoakrok Ravenna hiriburua hartu zuen enperadore gaztearekin batera. Romulok abdikatu behar izan zuen 476ko irailaren 4an. Monasterio batean biziko zen bizitza osoa. Honela, Mendebaldeko Erromatar Inperioa desegin zen. Ekialdekoak 1453 arte iraun zuen. Mendebaldeko erorialdiak, halere, ez zuen hautsa handirik harrotu, benetako boterea galdurik baitzeukan Erromak. Odoakro bezalako germaniarrek zeukaten benetako agintea.\nWikimedia Commonsen badira fitxategi gehiago, gai hau dutenak: Romulo Augustulo\nAzken aldaketa 24 urtarrila 2018(e)an, 00:56(e)tan\nOrriaren azken aldaketa: 24 urtarrila 2018, 00:56.


Zaintzaileei zuzendutako ikastaroa | El Diario Vasco\nZaintzaileei zuzendutako ikastaroa\nZaintzailei estresa kudeatzen laguntza da ikastaroaren helburuetako bat.\nAiztondo Zerbitzuen Mankomunitateak abian jarritako ‘Sendiak’ egitasmoaren barruan, sei saio eskainiko dira azaroan eta abenduan\nEL DIARIO VASCO Martes, 25 octubre 2016, 08:23\nZaintzaileak ere behar du zaintza, lan gogorra eta maiz errekonozimendu handirik gabea egiten baitu. Horren jakitun, eta zaintzaren eta zaintzaileen inguruko diagnostikoa egin ondoren, Aiztondo Zerbitzuen Mankomunitateak Zaintzaileak zainduz egitasmoa jarri zuen abian Aduna, Alkiza, Larraul eta Zizurkilen, Sendian programaren barruan. Ildo horretan aurrera, azaroan eta abenduan gauzatuko den ikastaro bat antolatu du, zaintzaileei zuzendua.\nHain zuzen ere, Foru Aldundiaren diru languntzarekin batera, Aiztondo Mankomunitatea, Lahar esku-hartze psikosozialerako Elkartea eta Matia Fundazioaren arteko lankidetzari esker da posible ekimena. Lantzen dituzten ekintzen artean, tarte bat eskaintzen diote zaintzaile guztiei zuzendutako formazioa emateari.\nAurtengoan, sei saio izango dituen ikastaroaren helburua da zaintzailei irakastea nola gainditu euren egitekoak eragindako nekea eta gainez egitea, «buru-pentsamendu, emozio mailan eta gorputz mailan». Azken batean, «agertu daitekeen desgastea eta gehiegizko nekea saihesteko» teknikak irakasten zaizkie zaintzaileei, «egoeretara egokitu eta onartzen ikasteko, eta indarra kentzen digun hori askatzen joateko».\n'Erlajazio teknikak' ikastaroko saioak azaroaren 15an, 22an eta 29an, eta abenduaren 13an, 20an eta 27an egingo dira. Zizurkilgo Atxulondo Kultur etxean izango da aipatu egunetan, 16.30etatik 18:30ak arte. Matia Fundazioko profesionalek eskaintzen dute formakuntza, pertsona zaintzaileei zuzentzen zaile eta doakoa da. Ariketen praktikari leku berezia emango zaio, eta informazio gehiagorako edo izena emateko Aiztondo Zerbitzuen Mankomunitarera hots egin behar da, 943 69 39 30 telefono zenbakira.\nSaioz saio honako gai hauek landuko dira: Zer sentitzen dut zaintzen ari naizenean?; Kontrolik galdu gabe zaintzen jakitea: estresa; Pentsamenduarekin lanean: burua gure alde; Gorputzaz baliatzea lasaitzen ikasteko I; Genero identitatea eraikitzen eta Komunikazio eta harremanak eta Komunikazioa eta harremanak.\nRubén salta de la puerta 20 al césped de Anoeta Euskotren ofrece servicios mínimos para los paros parciales previstos desde hoy


Poike - Wikipedia, entziklopedia askea.\n27°06′19″S 109°15′18″W / 27.105322°S 109.25505°W / -27.105322; -109.2550527°06′19″S 109°15′18″W / 27.105322°S 109.25505°W / -27.105322; -109.25505\nEskualdea Valparaíso eskualdea\nProbintzia Easter Island Province\nTxileko komuna Isla de Pascua\nPoike, Txileko Pazko uhartean dagoen sumendi ez aktibo bat da, uhartearen ekialdeko muturrean. Uhartea osatzen duten hiru sumendi handietako bat da. Kono forma sinple bat du, eta, bere garaiera, 412 metrokoa da. Uharteko sumendirik antzinakoena da, estimazio batzuen arabera, itsas ohantzetik sortuko baitzen bi eztandaren ondoren, horietatik lehena duela 3 milioi urte gertatutakoa, eta, bigarrena, duela 900 mila urte. Sumendi honen iparraldeko magalean, tamaina txikiagoko hiru muinotxo daude, Maunga Vai a Heva, Maunga Tea Tea eta Maunga Parehe deiturikoak.\nPoike sumendiaren kraterra, Pu A Katiki deitzen da, eta, uharteko beste bi sumendi nagusien kraterrak ez bezala, erabat lehor dago. 150 metroko diametroa eta 15 metro inguruko sakonera du. Hau ere iparraldeko magalean, baina amildegietan, Ana o Keke leizezuloa dago, Birjinen Leizezuloa bezala ere ezaguna.